qundao/data-zh-poetry huggingface dataset:
贺新郎·和其年
作者：龚鼎孳
朝代：明

玉笛西风发。送宾鸿、一城砧杵，千门宫阙。秋满桑乾沙岸曲，曲曲芦花飞雪。又报到、今番圆月。羁宦薄游俱失意，诧长楸、衣马多如发。空刺促，贝刀末。小山丛桂难攀折。眼中过、纷纷项领，汝曹何物。只有穷交堪对酒，况是江东人杰。任夜夜、兰缸明灭。作达狂歌吾事足，问人生、几斗荆高血。行乐耳，苦无益。彩笔龙絮攫。叹才人、半肩书剑，新丰栖托。濯足须教倾斗酒，讵必南荣企脚。喜大雅、于今重作。老矣吾惭鞭弥役，让英游、壁垒惊河朔。拼撇赋，供君索。招邀浪说平津阁。但清宵、秋灯相劝，秋花相酢。双手持螯兼持酒，一笑世情云薄。造物者、因何摇落。便使珠喉能宛转，怕卷帘、明月今非昨。聊试听、塞笳乐。
贺新郎·和方虎灯下菊影
作者：龚鼎孳
朝代：明
体裁：词

新月如眉卷。小窗西、疏灯星放，薄寒霜遣。半壁幽花人独夜，碧沁铜瓶清泫。傲篱外、薄英飘茧。瘦硬几枝名士态，拟纤腰、束素传神浅。真率意，画中展。一痕墨晕天然显。漫评量、蜂黄吹褪，玉盘堆扁。才伴征鸿双杵歇，又听柴门归犬。此坐客、督邮当免。酒冷香残标格在，尽年年、秋事银釭典。红吐穗，肯频剪。
贺新郎·和曹宝庵舍人赠柳叟敬亭
作者：龚鼎孳
朝代：明
体裁：词

鹤发开元叟。也来看、荆高市上，卖浆屠狗。万里风霜吹短褐，游戏侯门趋走。卿与我、周旋良久。绿鬓旧颜今改尽，叹婆娑、人似桓公柳。空击碎，唾壶口。江东折戟沉沙后。过青溪、笛床烟月，泪珠盈斗。老矣耐烦如许事，且坐旗亭呼酒。拚残腊、销磨红友。花压城南韦杜曲，问毬场、马槊还能否。斜日外，一回首。
贺新郎·和曹宝庵舍人赠柳叟敬亭
作者：龚鼎孳
朝代：明

鹤发开元叟。也来看、荆高市上，卖浆屠狗。万里风霜吹短褐，游戏侯门趋走。卿与我周旋良久。绿鬓旧颜今改尽，叹婆娑、人似桓公柳。空击碎、唾壶口。江东折戟沉沙后。过青溪、笛床烟月，泪珠盈斗。老矣耐烦如许事，且坐旗亭呼酒。拼残腊、消磨红友。花压城南韦杜曲，问球场、马弰还能否？斜日外，一回首。
贺新郎·和赠其年
作者：龚鼎孳
朝代：明

津柳霜飙发。乍分手、骊驹一曲，凤凰双阙。黄菊丹枫犹在眼，休怅红亭吹雪。换几度、天涯圆月。酒醒梦回多少事，感萧萧、易水冲冠发。试脱颖，见其末。宝刀欲赠心先折。算今古、丰城龙剑，终为神物。一任椎埋与屠狗，浪诩烂羊魁杰。那更记、灰飞烟灭。此去夷门还郑重，有满怀、未老侯生血。更却扫，待三益。
贺新郎·寄祝辟疆偕苏夫人六十用其年寿阮亭韵
作者：龚鼎孳
朝代：明

四海珠盘走。羡英游、才名意气，乔松同寿。曾过青溪金粉地，香重一围罗袖。花雾下、横参转斗。燕子红笺谁谱曲，与诸君、抚掌兼挥肘。钩党梦，醒何有。攀条休怅桓公柳。未消磨、千林酒月，百年文烟。丝绣平原宾客到，绿水朱栏依旧。旷达士、天难衰朽。况对齐眉鸾凤侣，指佳儿、肯锁春樽口。乘驷马、坐相守。
贺新郎·寄祝辟疆偕苏夫人六十，用其年寿阮亭韵
作者：龚鼎孳
朝代：明
体裁：词

四海珠盘走。羡英游、才名意气，乔松同寿。曾过青溪金粉地，香重一围罗袖。花雾下、横参转斗。燕子红笺谁谱曲，与诸君、抚掌兼挥肘。钩党梦，醒何有。攀条休怅桓公柳。未消磨、千林烟月，百年文酒。丝绣平原宾客到，绿水朱栏依旧。旷达士、天难衰朽。况对齐眉鸾凤侣，指佳儿、肯锁春樽口。乘驷马，坐相守。
贺新郎·得京口北发信用史邦卿韵
作者：龚鼎孳
朝代：明

莺馆安排静。待珠轮、逐程屯劄，柳旗花令。预遣探香乌鹊去。露洒星桥玉冷。可曾见、卢家官艇。金字虎头青鸟印，押红泥、遮抹春愁影。骑凤月，破烟瞑。瑶箱泪叠朱丝剩。试芙蓉、两行宫烛。对摊芳信。微雨细揉弹事笔，温热低心软性。料锦鲤、今番情定。雾幔晴衫深打叠，怕秋棠、不耐商飙劲。因蚤雁，嘱君听。
贺新郎·得京口北发信，用史邦卿韵
作者：龚鼎孳
朝代：明
体裁：词

莺馆安排静。待珠轮、逐程屯劄，柳旗花令。预遣探香乌鹊去，露洒星桥玉冷。可曾见、卢家官艇。金字虎头青鸟印，押红泥、遮抹春愁影。骑凤月，破烟暝。瑶箱泪叠朱丝剩。试芙蓉、两行宫烛，对摊芳信。微雨细揉弹事笔，温熟低心软性。料锦鲤、今番情定。雾幔晴衫深打叠，怕秋棠、不耐商飙劲。因早雁，嘱君听。
贺新郎·祝栎园先生
作者：龚鼎孳
朝代：明
体裁：词

万事浮云卷。猛回头、盲风噩浪，尽情麾遣。烽鼓舳舻江海泪，袖手棋枰恒泫。忧国鬓、簇成霜茧。与我命同磨蠍住，薄湘潭儋耳遭谗浅。长信簟，怯秋展。谢公丘壑风流显。自登梯、看山读画，笑题楼扁。有客到门频信宿，迎惯东桥园犬。公健在、吾官甘免。閒日君王亲赐与，拜青鞋布袜新恩典。檐雨烛，对床剪。
贺新郎·秋日蒙遣祭至唐家岭，因游西山
作者：龚鼎孳
朝代：明
体裁：词

孤鹤云中卷。喜三回、看山奉敕，九天差遣。何处麒麟高冢客，杜宇梦回啼泫。跳不出、乾坤围茧。岸柳萧疏村菊放，任宦情、也向西风浅。筇竹杖，且施展。少豪妄意功名显。到如今、残棋拍碎，唾壶捶扁。望里关门笳鼓竞，千队射雕调犬。羽猎赋、衰慵邀免。绝顶藤萝人共坐，尽今宵、觞政更番典。尘海事，醉馀剪。
贺新郎·送谷梁三叠顾庵学士韵
作者：龚鼎孳
朝代：明
体裁：词

雨过窗蕉卷。更关河、早鸿嘹呖，被秋驱遣。多少客心难按捺，偏到临歧凄泫。讶来往、芒鞋重茧。愁是吾曹萍梗散，算名场、失意悲犹浅。纨扇在，懒频展。乌衣门第应清显。盼词人、沉香奏曲，禁林挥扁。却向辋川图画卧，华子冈头闻犬。羞献纳、吾冠须免。且共小胥谈博奥，尽奚囊、好句芸签典。烧尾宴，锦绫剪。
贺新郎·送谷梁三叠顾庵学士韵
作者：龚鼎孳
朝代：明

雨过窗蕉卷。更关河、早鸿嘹唳、被秋驱遣。多少客心难按捺，偏到临歧凄泫。讶来往、芒鞋重茧。愁是吾曹萍梗散，算名场、失意悲犹浅。纨扇在，懒频展。乌衣门第应清显。盼词人、沉香奏曲，禁林挥扁。却向辋川图画卧，华子冈头闻犬。羞献纳、吾冠须免。且共小胥谈博奥，尽奚囊、好句芸签典。烧尾宴，锦绫剪。谁使清光卷。望层空、广寒宫阙，浓阴难遣。昨夜香风飘桂子，沾湿泪珠还泫。偏此夕、明蟾封茧。怪底天公能耐事，纵金蟆、玉斧挥犹浅。云母障，几时展。素娥独立凭幽显。任漫漫、银河如墨，断云如扁。横笛短箫催急鼓，惊起五更邻犬。看顷刻、绿章除免。变换总随时与数，料夔龙、也让羲和典。霄汉上，自裁剪。雁字横秋卷。乍凭栏、玉梅影到，同心遥遣。束素亭亭人宛在，红雨一巾泫然，理不出、乱愁成茧、骑省十年蓬鬓改，叹香熏、遗挂痕犹浅。肠断谱，对花展。帐中约略芳魂显。记当时、轻绡腕弱，睡鬟云扁。碧海青天何限事，难倩附书黄犬。藉棋日、酒年宽免。搔首凉宵风露下，羡烟霄、破镜犹堪典。双凤带，再生剪。一叶惊风卷。正天街、白麻将下，青骢行遣。身世多艰谁自料，老泪苍生频泫。怕滚滚、沸汤投茧。皓月中秋同伫立，眷南枝、乌鹊情非浅。空袖手，力难展。朱轮华毂争荣显。但低头、与时聋哑，随人圆扁。径欲拂衣长啸去，何处担琴携犬。便狂醉、难乎其免。羡汝归装烟水路，任骕骦酒尽休轻典。都市语，并刀剪。一夕征衫卷。恰天涯、重阳将近，中秋才遣。著惯平生几两屐，此度沾巾同泫。写不尽、乌丝残茧。沙涨邮亭丛菊路，喜宾鸿、背上新霜浅。烟雨梦，薄衾展。江枫落处寒山显。更乡园、雀脂绵腻，鲈腮银扁。白马名都人绣虎，聊试祝鸡呼犬。代捉鼻、谢公祈免。万事浮云高卧后，怕兰台、掌故需人典。偕倦圃，薜萝剪。心似飞蓬卷。对秋星、药壶茶灶，试将愁遣。尚记银河同伫立，汗雨酒痕齐泫。曾几日、重衾堆茧。霜信五更残漏急，恨关山、月影窥人浅。憔悴后，镜慵展。风帘隐约孤灯显。倚阑干、乌啼咿呀，鸥沙平扁。滚滚长杨车马外，不少平原篱犬。能免俗、浮沉姑免。病起披裘还强饭，有珠琴、石鼓劳君典。莎径草，亟深剪。人与秋云卷。乍亭亭、红桥玉笛，柳丝飏遣。罗扇练裙何限泪，今夕背灯偷泫。剥不尽、五丝愁茧。此别竟无魂可断，笑消魂，两字言情浅。芳草外，翠屏展。天涯回望双星显。忆闻歌、珍珠成串，饼金容扁。帘幕几番花雾重，吠杀胡麻犬。今而后、吾其知免。若许都亭携手去，尽临邛、酒债将裘典。香睡袖，莫轻剪。下直缣囊卷。正梧阴、日斜人散，篆烟风遣。江上白云游子梦，几载青衫常泫。千百结、银蛾缠茧。归到洞庭霜乍落，看橘盈、怀袖寒香浅。温凊暇，彩衣展。岂须名就亲方显。趁高秋、鳞松虬曲，珠泉帘扁。手进晨葩鸡黍洁，绝胜杞根花犬。料衰病、欢然扶免。自昔英才公府掾，每起家，台阁谙朝典。裙屐习，早除剪。几曲屏山卷。怅离云、菊开人瘦，将他分遣。两小鸳鸯裙对系，谁料啼痕新泫。憎红豆，蟢蛛蟠茧。好梦愿随双桨去，怕江潮、不比桑乾浅。沙雁阵，带愁展。一床幽恨临妆显。镜台前、绿螺抛剩，紫钗敲扁。强倩猧儿偎软玉，闹杀铜街寒犬。合欢帐、暂时勾免。夜夜名香熏绣佛，乞忏除、花罪从轻典。梅讯待，绮窗剪。风叶当眉卷。画桥东、小门长饷，闷来颦遣。帘外马嘶人去急，玉箸红潮交泫。绣线涩、吴锦缝茧。落月窗西和影坐，问回头、可记鸦黄浅。心字篆，博山展。十分怜爱三分显。半遮灯、玉钩初下，枕痕微扁。豆蔻琼酥香百结，那用防绡狞犬。离恨劫、今生绕免。总信风流非薄幸，掷金钱、难觅青春典。莺舌弄，燕波剪。贮腹书千卷。更空明、一泓秋水，雾飞云遣。老笔纷披姿媚出，冰洒铁梅芳泫。高咏遍、蜀笺吴茧。六代江山文酒地，记孝侯、台畔春阴浅。龙竟卧，蠖羞展。客游不藉纵横显。日端居、犀香温透，墨池摩扁。生受鹿门妻子福，万态扰龙驯犬。爱白璧、微瑕全免。相约卜邻投老去，有青溪、茅屋堪重典。花共插，竹同剪。古陌纤尘卷。恰重阳、好秋节气，恶缘耝遣。十载双盘龙树老，井甃残云流泫。空阔地、素沙铺茧。满眼江山风叶下，顿伤离、感旧心难浅。觞咏兴，强支展。昔游踪迹依稀显。叹星霜、销磨未尽，石坪金扁。后夜犊车曾轣辘，响乱寺门荒犬。俯仰恨、余生宁免。手把茱萸乡思急，管明年、高会何人典。天似练，一鸿剪。孤鹤云中卷。喜三回、看山奉敕，九天差遣。何处麒麟高冢客，杜宇梦回啼泫。跳不出、乾坤围茧。岸柳萧疏村菊放，任宦情、也向西风浅。邛竹杖，且施展。少豪妄意功名显。到如今、残棋拍碎，唾壶捶扁。望里关门笳鼓竞，千队射雕调犬。羽猎赋、衰慵邀免。绝顶藤萝人共坐，尽今宵、觞政更番典。尘海事，醉馀剪。且把残书卷。与周郎、谈兵顾曲，欢场同遣。当日小乔重见否？热泪有情堪泫。今古事、纷如攒茧。年少雄姿英发甚，笑紫囊、高屐风流浅。骐骥足，过都展。尊公好句青溪显。傍红桥、岸连花动，石流潮扁。归去中林偕啸傲，冷眼乞怜摇犬。恐避贵、延之难免。爱汝新篇真◇兀，最正而葩藻奇而典。松下庆，坐深剪。璧月虾须卷。报香车、苧萝人到，羁愁齐遣。病起长卿微倦后，消得露华浓泫。叠绣袜、红绵含茧。鬓影钱塘云母辑，渡广陵、八月秋涛浅。菱镜黛，晓窗展。倚风生怕腰身显。护娇羞、锦屏六曲，铜环双扁。子夜翠裘龙脑热，切莫打鸦惊犬。辛放仗、朝参新免。收拾鸳鸯针线帖，奉五花，判事妆台典。琴亦暇，绮吟剪。万事浮云卷。猛回头、盲风噩浪，尽情麾遣。烽鼓舳舻江海泪，袖手棋枰恒泫。忧国鬓、簇成霜茧。与我命，同磨蝎住，薄湘潭、憺耳遭谗浅。长信簟，怯秋展。谢公丘壑风流显。自登梯、看山读书，笑题楼扁。有客到门频信宿，迎惯东桥园犬。公健在、吾官甘免。闲日君王亲赐予，拜青鞋、布袜新恩典。檐雨烛、对床剪。新月如眉卷。小窗西、疏灯星放，薄寒霜遣。半壁幽花人烛夜，碧沁铜瓶清泫。傲篱外、薄英飘茧。瘦硬几枝名士态，拟纤腰、束素传神浅，真率意，画中展。一痕墨晕天然显。漫评量、蜂簧吹褪，玉盘堆扁。才伴征鸿双杵歇，又听柴门归犬。此坐客、督邮当免。酒冷香残标格在，尽年年、秋事银缸典。红吐穗，肯频剪。万叠烟光卷。羡天生、人豪清福，湖山资遣。绿浪红栏春雨足，菰米莼粉纷泫。倩屋角、女桑催茧。岳庙于坟悲壮地，说六桥、歌舞风华浅。江海一茅展。经纶何必封侯显。任胸中、嵚崎历落，岭横峰扁。铁马金戈沙塞梦，抛掷浦鸥林犬。曲突赏、飘然难免。才子青箱传素业，胜平泉、花木无人典。桐叶劵，白云剪。邺下推诗卷。正才人，乱馀入雒，悲秋初遣。文藻江山争映发，花雨上林春泫。惊落笔、冰丝萦茧。万里关河笳吹出，怪清郎、执戟承明浅。盘错地，器方展。盛名翻藉崎岖显。似轻帆、峡穿象马，滩浚孤扁。麟凤世间能几见，何暇较他鸱犬。喜玉燕、频投身免。从此天衢皆坦步，合旂常、雅颂公兼典。添半臂，紫绫剪。柳浪荷珠卷。正新丰、酒醲花丽，咏陶觞遣。风调樊川诗老杜，玉濯彩毫光泫。织龙罽、天孙云茧。国士祠边弹剑出，笑千金、一饭酬恩浅。燕赵地，壮怀展。纵横八法临池显。傲诸家、隶人寒饿，墨猪肥扁。膂力方刚兼慧福，休问鼎鸡丹犬。不识字、神仙今免。奇绝大书呼陛下，偕赤刀、和璧藏图典。袍袖湿，胜初剪。薄宦青衫卷。也随人、西风滚滚，箨凭秋遣。落拓沈燕市里，旧雨漉巾微泫。惊揽镜、一双蓬茧。老伴岁寒能几客，悔清歌、浊酒为欢浅。岩壑韵，颊毛展。身今隐矣名犹显。忆红窗、柳绵吹弱，花茵堆扁。游戏半生天海意，岂学槛猿牢犬。呼上殿、君恩传免。畴昔贵游星散尽。羡五湖、泉石留卿典。携手去，发同剪。
贺新郎·送金粟省亲归梁溪
作者：龚鼎孳
朝代：明
体裁：词

下直缣囊卷。正梧阴、日斜人散，篆烟风遣。江上白云游子梦，几载青衫长泫。千百结、银蛾躔茧。归到洞庭霜乍落，看橘盈、怀袖寒香浅。温凊暇，綵衣展。岂须名就亲方显。趁高秋、鳞松虬曲，珠泉帘扁。手进晨葩鸡黍洁，绝胜杞根花犬。料衰病、欢然扶免。自昔英才公府掾，每起家、台阁谙朝典。裙屐习，早除剪。
贺新郎·送青藜偕纪郡伯之毗陵，再叠前韵
作者：龚鼎孳
朝代：明
体裁：词

裹剑携书卷。乍销魂、黯然欲别，有情谁遣。樽酒旗亭枫叶乱，朝雨轻尘方泫。离话细、春蚕抽茧。望去千峰苍翠合，试蒜山、瓜步潮深浅。风正利，片帆展。六朝记室名尊显。况金闺、文章大手，群推轮扁。指点孙郎遗略在，岂似景升豚犬。行色壮、倚闾差免。到日秋花团竹马，奉兰陵雄郡君同典。襦裤五，自今剪。
贺新郎·问雪客病
作者：龚鼎孳
朝代：明
体裁：词

心似飞蓬卷。对秋星、药壶茶灶，试将愁遣。尚记银河同伫立，汗雨酒痕齐泫。曾几日、重衾堆茧。霜信五更残漏急，恨关山、月影窥人浅。憔悴后，镜慵展。风帘隐约孤灯显。倚阑干、乌啼咿哑，鸥沙平扁。滚滚长杨车马外，不少平原篱犬。能免俗、浮沉姑免。病起披裘还强饭，有珠琴、石鼓劳君典。莎径草，亟深剪。
贺新郎·青藜将南行，招同檗子、方虎、维则、石潭、谷梁集雪客秋水轩，即席和顾庵韵
作者：龚鼎孳
朝代：明
体裁：词

帘飏微飔卷。正新秋、一泓秋水，一宵排遣。客舍高城砧杵急，清泪征衫休泫。随旅燕、栖巢如茧。老子逢场游戏久，兴婆娑、肯较南楼浅。眉总斗，遇欢展。西山半角藏还显。记春星、扪箩孤照，来青残扁。早雁渐回沙柳路，催起臂鹰牵犬。虾菜梦、年年难免。且饮醇醪公瑾坐，问风流、军阵今谁典。花月外，舌须剪。
贺新郎·青藜将南行，招同檗子方虎维则石潭谷梁集雪客秋水轩即席和顾庵韵
作者：龚鼎孳
朝代：明

帘飏微飔卷。正新秋、一泓秋水，一宵派遣。客舍高城砧杵急，清泪征衫休泫。随旅燕、栖巢如茧。老子逢场游戏久，兴婆娑、肯较南楼浅。眉总斗，遇欢展。西山半角藏还显。记春星、扪萝孤照，来青残扁。早雁渐回沙柳路，催起臂鹰牵犬。虾菜梦、年年难免。且饮醇醪公瑾坐，问风流、军阵今谁典。花月外、舌须剪。裹剑携书卷。乍销魂、黯然欲别，有情谁遣。樽酒旗亭枫叶乱，朝雨轻尘方泫。离别话细、春蚕抽茧。望去千峰苍翠合，试蒜山、瓜步潮深浅。风正和、片帆展。六朝记室名尊显，况金闺、文章大手，群推轮扁。指点孙郎遗略在，岂似景升豚犬。行色壮、倚闾差免。到日秋花团竹马，奉兰陵、雄郡君同典。襦裤五，自在剪。
贺新郎·题宋荔裳观察小像
作者：龚鼎孳
朝代：明
体裁：词

邺下推诗卷。正才人、乱馀入雒，悲秋初遣。文藻江山争映发，花雨上林春泫。惊落笔、冰丝萦茧。万里关河笳吹出，怪清郎、执戟承明浅。盘错地，器方展。盛名翻藉崎岖显。似轻帆、峡穿象马，滩淩狐扁。麟凤世间能几见，何暇较他鸱犬。喜玉燕、频投身免。从此天衢皆坦步，合旂常、雅颂公兼典。添半臂，紫绫剪。
贺新郎·题沈云宾小像
作者：龚鼎孳
朝代：明
体裁：词

薄宦青衫卷。也随人、西风滚滚，箨凭秋遣。落拓浮沉燕市里，旧雨漉巾微泫。惊揽镜、一双蓬茧。老伴岁寒能几客，悔清歌、浊酒为欢浅。岩壑韵，颊毛展。身今隐矣名犹显。忆红窗、柳绵吹弱，花茵堆扁。游戏半生天海意，岂学槛猿牢犬。呼上殿、君恩传免。畴昔贵游星散尽，羡五湖、泉石留卿典。携手去，发同剪。
贺新郎·题王山樵先生镜阁
作者：龚鼎孳
朝代：明
体裁：词

万叠烟光卷。羡天生、人豪清福，湖山资遣。绿浪红栏春雨足，菰米莼丝纷泫。倩屋角、女桑催茧。岳庙于坟悲壮地，说六桥、歌舞风华浅。江海气，一茆展。经纶何必封侯显。任胸中、嵚崎历落，岭横峰扁。铁马金戈沙塞梦，抛掷浦鸥林犬。曲突赏、飘然逃免。才子青箱传素业，胜平泉花木无人典。桐叶券，白云剪。
贺新郎·题雪客像
作者：龚鼎孳
朝代：明
体裁：词

且把残书卷。与周郎、谈兵顾曲，欢场同遣。当日小乔重见否，热泪有情堪泫。今古事、纷如攒茧。年少雄姿英发甚，笑紫囊、高屐风流浅。骥骥足，过都展。尊公好句青溪显。傍红桥、岸连花动，石流潮扁。归去中林偕啸傲，冷眼乞怜摇犬。恐避贵、延之难免。爱汝新篇真奡兀，最正而葩藻奇而典。松下麈，坐深剪。
贻上留诗别诸子次韵一首
作者：龚鼎孳
朝代：明
体裁：七言律诗

隔岁西园接轸游，高平人地盛风流。恰看皂盖春云动，正值台城画角收。宾客南徐争倒屣，江山文选自开楼。灞陵雪后垂杨短，玉笛吟成缓客愁。
赋别彭观我州守二首·其一
作者：龚鼎孳
朝代：明
体裁：五言律诗

领略风波后，重看万里身。寒花中夕酒，秋月大河滨。盘错人才出，艰难友道真。已知高马骨，不厌是清贫。
赋别彭观我州守二首·其二
作者：龚鼎孳
朝代：明
体裁：五言律诗

粲粲春陵路，吾思元道州。名难容绛灌，地久困徵求。餐饭车尘减，农桑战籍收。治成宣室召，还为述民忧。
赋祝徐封翁五十初度
作者：龚鼎孳
朝代：明
体裁：七言律诗

少微星采动南州，文苑名兼独行优。珠树共明萤雪案，宫衣先出凤凰楼。清心玉映齐眉乐，胜客云来指囷收。春酒百年欢始半，沙堤花月待鸣驺。
赋谢刘药生使君二首·其一
作者：龚鼎孳
朝代：明
体裁：七言律诗

冰壶迥立映朱丝，丹灶还依桂树枝。青镂管唯才子得，绛纱帐许后生窥。何来终贾工为吏，亲见应徐与奏诗。金马旧游情不浅，蓬莱云气护褰帷。
赋谢刘药生使君二首·其二
作者：龚鼎孳
朝代：明
体裁：七言律诗

步屧閒栖花柳村，幽居频枉使君轩。干家流水动城郭，一片古香吹杜荪。渤海治宜高第入，玄成家有赐书存。庾楼明月平原酒，韵极文园犊鼻裈。
赋谢梁司马玉立二首·其一
作者：龚鼎孳
朝代：明
体裁：五言律诗

司马中朝杰，论兵羽扇秋。三公家学在，七序大名收。冰壑心长净，云霞语独遒。人传谢安石，宰相最风流。
赋谢梁司马玉立二首·其二
作者：龚鼎孳
朝代：明
体裁：五言律诗

名土方阳九，牢修更上书。投餐北海急，立墠汝南虚。猛虎行当息，芳兰终不锄。于门双玉树，先为庆充闾。
赠丁野鹤·其一
作者：龚鼎孳
朝代：明
体裁：七言律诗

奇人端为草玄留，鲁壁岿然富九丘。波浪尚鸣虹剑愤，江天谁纵羽衣游。林深对烛常过雨，雁到缝衣好耐秋。埋照并期名姓隐，恐教关吏识青牛。
赠丁野鹤·其一
作者：龚鼎孳
朝代：明
体裁：七言律诗

重归华表真愁汝，夜夜心县牍背书。万事喜看人乍活，一年追数憾无馀。雪深揽袂圜扉窄，惊定逢春老鬓疏。官罢身閒名又就，古来奇福本难居。
赠丁野鹤·其三
作者：龚鼎孳
朝代：明
体裁：七言律诗

岿然朋旧鲁灵光，今雨能来即故乡。花落竹西游子路，梦回河朔少年场。诗书老缚多生劫，解脱心空五月凉。记说楼船笳吹日，可怜草檄到刊章。
赠丁野鹤·其三
作者：龚鼎孳
朝代：明
体裁：七言律诗

江山如此恨人留，痛哭书焚向古丘。热血空怜霜草碧，遗民今见竹林游。垂杨袅袅能愁客，彼黍离离又报秋。避世不如忘世逸，逍遥神解失全牛。
赠丁野鹤·其二
作者：龚鼎孳
朝代：明
体裁：七言律诗

琅函贝叶手频删，仙佛文人总一关。怪到齐谐能说鬼，藏非秦火已焚山。魂来竟挟蛟龙怒，围解犹留箭镞班。急理团瓢消慧业，误将彩笔点朱颜。
赠丁野鹤·其二
作者：龚鼎孳
朝代：明
体裁：七言律诗

鱼尽无妨幸舍留，相过日日问糟丘。已消鸥梦千秋事，更续龙门万里游。歌唤奈何江笛晓，人将归去海云秋。西薇东菊曾无恙，冷眼功名起饭牛。
赠丁野鹤·其四
作者：龚鼎孳
朝代：明
体裁：七言律诗

箕尾人归不可留，飘零河岳付山丘。云中铁马开生面，梦里金门忆旧游。横槊肝肠如此水，招魂风雨冷千秋。凭君更续英雄泪，遗恨风烟散木牛。
赠临清马生·其一
作者：龚鼎孳
朝代：明
体裁：七言绝句

十一年前秋月圆，今来丛菊抱霜眠。浮云车马人何限，驴背西风送客船。
赠临清马生·其二
作者：龚鼎孳
朝代：明
体裁：七言绝句

野水清尊戴笛床，每携翰墨当归装。袁宏烟艇空江远，入座还怜马季长。
赠京兆甘炳如
作者：龚鼎孳
朝代：明
体裁：五言律诗

京兆当朝杰，风清辇路时。赵张名不数，鄠杜古难为。窟已探丸靖，霖看却盖垂。苍生方待察，肯画镜台眉。
赠何诞登给谏以琼州司理召入
作者：龚鼎孳
朝代：明
体裁：七言律诗

花掖香浓五夜馀，鸣珂频喜挹兰裾。虎头正应封侯相，豹尾长悬谏猎书。燕赵悲歌原慷慨，儋崖凋敝重欷歔。延英极论休辞数，天下安危系禁庐。
赠八宝李进之
作者：龚鼎孳
朝代：明
体裁：七言绝句

当时豪俊擅江东，李燮今知有父风。对酒那堪思往事，泪花沾洒烛花红。
赠别唐髯孙·其一
作者：龚鼎孳
朝代：明
体裁：七言律诗

击筑歌残对引觞，萧条清兴满西堂。少年司马游仍壮，乱日陶家径易荒。花外登临纷客路，人间风雨一河梁。锦囊玉案多情甚，莫忘旗亭典鹔鹴。
赠别唐髯孙·其三
作者：龚鼎孳
朝代：明
体裁：七言律诗

芙蓉夹岸欲惊秋，吟满关山兴未酬。天下谁为庾信宅，月中忆尔谢公楼。蓬蒿闭户消孤愤，湖海看人起壮游。内史风流标绝胜，还怜大令渡江舟。
赠别唐髯孙·其二
作者：龚鼎孳
朝代：明
体裁：七言律诗

慷慨将离复命觞，牵衣挝鼓续渔阳。客中芳草殊难赠，醉后狂言各未忘。风满蒹葭闻独啸，秋深蟋蟀想连床。眼中词苑推才子，老我旌旗渐不扬。
赠别总漕吴侯实宰·其一
作者：龚鼎孳
朝代：明
体裁：七言律诗

江淮节钺仗专征，海国楼船戍火平。粟转关巾丞相府，军悬天上亚夫营。虎旗云偃秋回猎，貂玉花围夜论兵。千就家声重带砺，麒麟入掌一双行。
赠别总漕吴侯实宰·其三
作者：龚鼎孳
朝代：明
体裁：七言律诗

青丝连㘘凤池游，星动三台剑履秋。泽潞百城飞传下，应徐一座彩毫收。功高异姓诸王表，天宠词人万户侯。今日登楼能辍赋，仲宣潦倒更依刘。
赠别总漕吴侯实宰·其二
作者：龚鼎孳
朝代：明
体裁：七言律诗

飘零渐老故交门，河上风高绿酒樽。对雪一寒思范叔，题书十日续平原。幽窗谁信瑶琴冻，古道能忘画戟尊。落日钓台沙草白，向来颗饭重王孙。
赠别总漕吴侯实宰·其四
作者：龚鼎孳
朝代：明
体裁：七言律诗

前身携手绿云端，青桂淮南碧露团。列嶂雪香金粟梦，九霞骨正斗坛冠。丹砂玄兔惊人得，将相神仙救世难。无数苍生愁战伐，赤松五岳异时看。
赠别王子蜀隐
作者：龚鼎孳
朝代：明
体裁：七言律诗

皖城芳草遍江皋，日有名流纵彩毫。避地尚怜王粲井，论才欲赠吕虔刀。九秋白社栖灯火，万里青云问羽毛。从古英雄如处女，闭门先自爱蓬蒿。
赠别马人表司李
作者：龚鼎孳
朝代：明
体裁：七言律诗

四海今逢马季长，中原岳色大河傍。龙门已许登狂客，绛帐能容隔后堂。才大自捐文法事，官贫更急友生装。严城铁甲黄云满，宾佐从容得醉乡。
赠务公
作者：龚鼎孳
朝代：明
体裁：五言律诗

每向花林过，清言竟日留。园葵烹晓露，风叶散高秋。人朴山门好，心閒午磬幽。经驮香象满，借读每消忧。
赠华严禅师
作者：龚鼎孳
朝代：明
体裁：七言律诗

五台芒屩雪霜侵，笼藏难穷浩劫心。法雨鬘云随地现，拆皮析骨报恩深。濡毫频展拈花笑，拂袖全辞布地金。大事必从坚忍得，广长光已遍祗林。
赠华鉴上人
作者：龚鼎孳
朝代：明
体裁：七言律诗

长空飞锡又飞还，溪上泉香旧掩关。宸翰恩难酬海墨，衲衣天与护云山。春城啸咏青霞满，乙夜谈经紫殿閒。归去更须参铁壁，莫将名姓施人间。
赠友沂和伯紫韵·其一
作者：龚鼎孳
朝代：明
体裁：五言律诗

楚兰羞艾植，周粟让薇廉。才子初传捷，军书未解严。看人如白璧，起草合青缣。莫秘金门策，狂夫老未潜。
赠友沂和伯紫韵·其三
作者：龚鼎孳
朝代：明
体裁：五言律诗

负米兼辞辟，知君孝且廉。门风陈纪贵，月旦汝南严。旧梦怜飘絮，新人让织缣。江湖兵甲满，无计问飞潜。
赠友沂和伯紫韵·其二
作者：龚鼎孳
朝代：明
体裁：五言律诗

一马工行步，龙媒复锦鞯。神清江左格，地湿贾生篇。紫袖三千字，红妆四十弦。幽人怀抱异，长忆永嘉年。
赠友沂和伯紫韵·其四
作者：龚鼎孳
朝代：明
体裁：五言律诗

曾闻垂柳地，秣马爱香鞯。果掷青纨扇，花明白雪篇。欢娱乘早岁，感愤托繁弦。颇怪杨云寂，书成自妙年。
赠吴子冠五
作者：龚鼎孳
朝代：明
体裁：七言律诗

寂寞虞卿少府后，交游风义更谁陈。延陵自昔推君子，广柳生还有故人。雪满都亭芒屩滑，诗携板屋泪痕真。隔年双鬓愁看汝，烛暗寒鸦语几巡。
赠周宪使栎园四首·其一
作者：龚鼎孳
朝代：明
体裁：七言律诗

乱后初班伍举荆，平生元礼自高名。万家月稳璚箫梦，一路花笼骢马行。牙戟客过朝问字，玉钩香定夜调笙。图书绕榻人如画，逸兴萧萧竹树清。
赠周宪使栎园四首·其三
作者：龚鼎孳
朝代：明
体裁：七言律诗

铁壁中流峙万寻，当年磊落表华簪。生逢豺虎排贤俊，坐见鱼龙沸陆沉。采药偶乖云岫志，借筹终信圯桥心。江南狎客沦亡尽，七尺嵚崎又自今。
赠周宪使栎园四首·其二
作者：龚鼎孳
朝代：明
体裁：七言律诗

拥骑鸣笳廿四桥，风流不异在烟霄。东篱襟抱追元亮，南国声华称小乔。墨晕晓看弹麝粉，丹霞夜与护龙绡。登仙一艇横明月，玉镜台前照六朝。
赠周宪使栎园四首·其四
作者：龚鼎孳
朝代：明
体裁：七言律诗

年少功名长外台，江淮节钺海天开。高楼不隔征西兴，缓带全徵督护才。鱼鸟性知亲召杜，麒麟天许画邹枚。即今遮道留行骑，孔座还容野客陪。
赠孙易公
作者：龚鼎孳
朝代：明
体裁：七言律诗

风流吴会问孙郎，意气临觞自激昂。吹笛尚怜明月夜，回灯未散柳花香。酒间竟可觇名士，老去频年梦建康。归到綵衣春正好，勿言词赋罢长杨。
赠容上人·其一
作者：龚鼎孳
朝代：明
体裁：七言绝句

戴星长共晚鸦归，月在寒檐霜在衣。何似地炉煨榾柮，残灰拨尽佛香微。
赠容上人·其二
作者：龚鼎孳
朝代：明
体裁：七言绝句

玉皇香案晤前尘，瓶拂谈经上苑春。历尽世缘心早定，惠休身是再来人。
赠开封丁进士
作者：龚鼎孳
朝代：明
体裁：七言律诗

曾见彤墀洒万言，爱时晁贾答临轩。丁仪邺下才名重，王粲高平綮戟存。怜我风尘勤倒屣，羡君河岳近当门。法曹早晚劳英俊，多少苍生雪涕论。
赠张仲芳
作者：龚鼎孳
朝代：明
体裁：五言律诗

不知春欲尽，花鸟闭门中。狂醉容吾数，淹留爱尔同。人怜双璧照，天使一愁空。好骤骅骝步，无忧老爨桐。
赠张孝古
作者：龚鼎孳
朝代：明
体裁：七言律诗

部讲才传虎观名，汉庭礼乐问诸生。十科未信贤良罢，二府争知经术明。车上壁人辉石鼓，阶前五树美田荆。吾衰江左逢年少，后夜春星对酒情。
赠张敉庵给谏
作者：龚鼎孳
朝代：明
体裁：七言律诗

竹梧深夏露华清，伯仲高名著汉京。朱毂几人逃白简，青蒲终日系苍生。天空杼轴千村赋，月黑楼船万里兵。多少治安烦涕泪，哀丝急管总关情。
赠徐山卓侍御
作者：龚鼎孳
朝代：明
体裁：七言律诗

国士台连碣石风，都亭争指鲍家骢。伟长文采黄初上，孝穆威棱白简中。江海诸军频带甲，艰难吾道尚飘蓬。忧天涕泪回天笔，日有危言阊阖东。
赠思远
作者：龚鼎孳
朝代：明
体裁：五言律诗

苏门鸾凤后，长啸复孙登。岩转双眸电，心清一壑冰。隐居深岁月，道力勇飞腾。采药容携手，吾衰退尚能。
赠曹厚庵学士
作者：龚鼎孳
朝代：明
体裁：七言律诗

六经东观曹夫子，海内生徒望细旃。造膝道崇鱼水外，观心法悟象王前。邺都文藻黄初重，倚相人才楚泽偏。度世全输霖雨事，年来苍赤饱戈鋋。
赠朱瑶岑太史
作者：龚鼎孳
朝代：明
体裁：七言律诗

早时亲见长杨赋，今羡蓬山接禁庐。风义世归木伯厚，文章年妙马相如。六朝河朔多名士，累叶高平有赐书。更说鲤庭深燕喜，门阑丞相对垂鱼。
赠李十二小有
作者：龚鼎孳
朝代：明
体裁：五言排律

海内钦先辈，樽前似故人。野云安落莫，饥鹤洗精神。玄草心殊寂，龙门道独伸。性情彝惠合，踪迹阮嵇伦。书赐奎章旧，文传玉案新。折腰馀肮脏，乞米傍风尘。老去交游尽，时穷道路亲。采兰聊卒岁，绕树一怜身。有社陶元亮，无家郑子真。香飞纨扇句，醉许药炉春。行处花常拥，萧然月作邻。于陵元避贵，南舍肯忧贫。狂更登床剧，来因棹雪频。渔樵尊傲士，薇蕨饱孤臣。看世如鸥鸟，凭天厄凤麟。何须知晋魏，或可纪周秦。大业宜藏酉，完人岂不辰。买丝常绣赵，下榻止依陈。鍊苦空华冑，埋名小渭滨。桃源真有否，今古此迷津。
赠李青立
作者：龚鼎孳
朝代：明
体裁：七言律诗

萧萧木叶下桑乾，对酒长歌白日寒。襄邓古来名士盛，渊云重见相门难。中朝直谏应留笏，万里南征想据鞍。抱膝著书天下事，风云还拟卧龙看。
赠杜舍人子静兼怀秋岳
作者：龚鼎孳
朝代：明
体裁：七言律诗

交游四海飞蓬后，花里逢君快盍簪。华省古称知制诰，名家复见杜征南。龙鸾早重清流目，兵甲应销造膝谈。旧雨那能忘邺下，春星被酒卧烟岚。
赠林武林刺史
作者：龚鼎孳
朝代：明
体裁：五言律诗

笳鼓昆明地，相如驷马游。军声销坐啸，名士典方州。异域才偏健，吾乡仕果优。权奇天万里，蹀躞起金沟。
赠某公·其一
作者：龚鼎孳
朝代：明
体裁：七言律诗

鸣钟列俎凤池前，冠剑星回尺五天。卧护羽旗开北府，家传诗礼握中权。筑毬锦幛黄金埒，挟弹名驹白玉鞭。后夜风清丹灶熟，药房宾客已神仙。
赠某公·其二
作者：龚鼎孳
朝代：明
体裁：七言律诗

扈跸长杨逐射熊，五陵归骑拥花骢。将军开阁延长揖，词客陈诗表大风。云际青童挥玉碗，日边紫气耀彤弓。树高油幕森丛桂，家世临淮近八公。
赠柳叟敬亭同诸子限韵·其一
作者：龚鼎孳
朝代：明
体裁：七言律诗

病夫今夕豁颓唐，齐物谈天两擅长。似有奇兵来雁塞，偏逢大雪压鱼梁。回头画戟三春梦，拂袖麻鞋万里庄。多少王侯开阁待，满帘红烛满林霜。
赠柳叟敬亭同诸子限韵·其二
作者：龚鼎孳
朝代：明
体裁：七言律诗

稗官抵掌恣旁唐，顿挫纵横善用长。白眼沧桑谁晋魏，朱门花月旧齐梁。论交古道推刘峻，置驿通都愧郑庄。豪杰总留生面在，坐中毛发凛秋霜。
赠梁仲林都谏
作者：龚鼎孳
朝代：明
体裁：七言律诗

蓬莱云映岳莲生，风定桐花玉醥清。十渐谏书垂药石，三原人物重公卿。朝回彩笔开丹壑，香静疏帘过晚枰。谈笑借筹青鬓健，年来江海望休兵。
赠歌者王郎南归和牧斋先生韵
作者：龚鼎孳
朝代：明

长恨飘零入洛身，相看憔悴掩罗巾。后庭花落肠应断，也是陈宫失路人。
赠歌者王郎南归和牧斋宗伯韵·其一
作者：龚鼎孳
朝代：明
体裁：七言绝句

奘苑曾看蛱蝶身，行云乍绕曲江尘。不知洗马情多少，宫柳长条欲似人。
赠歌者王郎南归和牧斋宗伯韵·其七
作者：龚鼎孳
朝代：明
体裁：七言绝句

生成珠树有鸾栖，丞相鸣钟邸第西。为报五侯鲭又熟，平津花月贱如泥。
赠歌者王郎南归和牧斋宗伯韵·其三
作者：龚鼎孳
朝代：明
体裁：七言绝句

香鞯紫络度烟霄，金管瑶笙起碧寥。谁唱凉州新乐府，旧人弹泪觅红桃。
赠歌者王郎南归和牧斋宗伯韵·其九
作者：龚鼎孳
朝代：明
体裁：七言绝句

萧骚蓬鬓逐春衰，入座偏逢白玉枝。珍重何戡天宝意，云门谁与奏埙篪。
赠歌者王郎南归和牧斋宗伯韵·其二
作者：龚鼎孳
朝代：明
体裁：七言绝句

醉抛锦瑟落花傍，春过蜂须未褪黄。十里芙蓉珠箔捲，试歌一曲凤求凰。
赠歌者王郎南归和牧斋宗伯韵·其五
作者：龚鼎孳
朝代：明
体裁：七言绝句

将身莫便许文鸯，罗袖能窥宋玉墙。归到茱萸沟水上，一丛仙蕊拥唐昌。
赠歌者王郎南归和牧斋宗伯韵·其八
作者：龚鼎孳
朝代：明
体裁：七言绝句

长恨飘零入雒身，相看憔悴掩罗巾。后庭花落肠应断，也是陈隋失路人。
赠歌者王郎南归和牧斋宗伯韵·其六
作者：龚鼎孳
朝代：明
体裁：七言绝句

盘髻搊筝各斗妆，当筵弹动舞山香。酒钱夜数留人醉，不是吴姬不可尝。
赠歌者王郎南归和牧斋宗伯韵·其十
作者：龚鼎孳
朝代：明
体裁：七言绝句

天半明霞系客思，杜鹃无赖促归期。红泉碧树堪销暑，妒杀银塘倚笛时。
赠歌者王郎南归和牧斋宗伯韵·其十一
作者：龚鼎孳
朝代：明
体裁：七言绝句

金谷人宜障紫丝，杜陵犹欠海棠诗。玉喉几许骊珠转，博得虞山绝妙辞。
赠歌者王郎南归和牧斋宗伯韵·其十三
作者：龚鼎孳
朝代：明
体裁：七言绝句

章公祠畔乳莺飞，花下闻歌金缕衣。细雨左安门外路，一行芳草送人归。
赠歌者王郎南归和牧斋宗伯韵·其十二
作者：龚鼎孳
朝代：明
体裁：七言绝句

烟月江南庾信哀，多情沈炯哭荒台。流莺正绕长楸道，不放春风玉勒回。
赠歌者王郎南归和牧斋宗伯韵·其十四
作者：龚鼎孳
朝代：明
体裁：七言绝句

初衣快比五铢轻，越水吴山并有情。一舸便寻香粉去，不须垂泪祖君行。
赠歌者王郎南归和牧斋宗伯韵·其四
作者：龚鼎孳
朝代：明
体裁：七言绝句

渔阳鼓动雨铃喑，长乐萤流皓月沉。不信铜驼荆棘后，一枝瑶草秀中林。
赠沈云宾
作者：龚鼎孳
朝代：明
体裁：七言绝句

对酒逢花一曲歌，自怜老子兴婆娑。沈郎莫叹腰围减，车壁人偏白发多。
赠清源霍龙淮水部此地旧为袁箨庵榷差公署余五年前南还曾集于此
作者：龚鼎孳
朝代：明
体裁：七言律诗

重过旧雨袁安榻，爱诵新吟何逊篇。工部才名争日月，使星气象动山川。西园酒渌冰壶映，绛帐风回玉笋联。万里秋清高兴发，烟帆今日迥登仙。
赠温以增世侄
作者：龚鼎孳
朝代：明
体裁：五言律诗

入座惊文采，翩翩丞相孙。青箱知祖德，白首望恩门。名自南金重，情惭北道敦。年来苕霅水，珠璧耀临轩。
赠王冰壶学士
作者：龚鼎孳
朝代：明
体裁：七言律诗

颍川藉甚贤豪誉，何幸英游接席同。邹鲁经师文苑上，袁杨公望禁林中。黄麻漏永花砖日，玉笋春深绛帐风。薄海太平扶杖久，黑头真倚救时功。
赠王赤城
作者：龚鼎孳
朝代：明
体裁：七言律诗

青春好友题书至，为说琅琊意气真。列国文章邹鲁事，东京月旦顾厨人。风波阅世孤踪拙，缟纻论交晚合亲。神骏未须嗟历块，古来吾道本艰辛。
赠祖山和尚
作者：龚鼎孳
朝代：明
体裁：七言绝句

世皇亲赐紫襕衣，花雨缤纷满禁闱。今日欲瞻狮子座，西山深处白云飞。
赠程焦鹿比部
作者：龚鼎孳
朝代：明
体裁：七言律诗

同学名成总角年，那期趋府白云边。法曹句好花为阁，金马星高吏是仙。杼轴察眉兵火后，桁杨垂涕眚灾前。丹霄尺五扶清论，安稳容吾返钓船。
赠纯上人
作者：龚鼎孳
朝代：明
体裁：七言绝句

活句能参妙法深，当机一语是知音。菩提明镜浑无着，不负先皇瞩累心。
赠胡振音孝廉
作者：龚鼎孳
朝代：明
体裁：七言律诗

每过珠林玉溆东，隐囊麈尾兴恒同。乌衣群季兰亭后，清梦池塘草色中。江夏辟书交五府，汝南门第本三公。即知纶阁荆花丽，退藉春风拂转蓬。
赠范吉生次古古韵·其一
作者：龚鼎孳
朝代：明
体裁：七言律诗

松筠标格薜萝衣，綵笔王维更李颀。处士星悬江海入，神仙学傲市朝微。坐深红烛閒偏健，日写青山远当归。何事鹿门床下拜，长安隐矣即岩扉。
赠范吉生次古古韵·其二
作者：龚鼎孳
朝代：明
体裁：七言律诗

上书不就久逃名，种得丹霞胜种粳。大道能辞婚嫁累，清眸常贯斗杓行。一经马帐传家在，万壑鸾吟拂袖生。惭愧白头初进履，几时辟谷令身轻。
赠贾叔烺
作者：龚鼎孳
朝代：明
体裁：七言律诗

秦邮城外水连天，尚记寒星送客船。床下敢当高士拜，花时喜共酒人眠。贾彪入雒名原盛，中散题书病可怜。东观勿辞同异对，即知文彩重甘泉。
赠郑凌苍
作者：龚鼎孳
朝代：明
体裁：七言绝句

隋苑莺花韦曲酒，风流争说郑当时。白头万事让年少，若不学仙何所为。
赠锡山令吴伯成使君重建来悦楼二首·其一
作者：龚鼎孳
朝代：明
体裁：五言律诗

吴质才名大，梁溪山水清。谈经销案牍，扶杖遍春耕。人似冰壶洁，天同玉漏明。庾楼高百尺，停屐礼诸生。
赠锡山令吴伯成使君重建来悦楼二首·其二
作者：龚鼎孳
朝代：明
体裁：五言律诗

自公多整暇，开阁对湖山。吏事烟霞上，文心鲍谢间。帘深花雨落，波定海鸥閒。鼓角秋星夜，高寒讵可攀。
赠长椿默公
作者：龚鼎孳
朝代：明
体裁：五言律诗

兰若春风到，巾瓶净晚烟。人天欢半偈，儿女泪三年。古道浮云外，深慈佛火前。往来幽事熟，饭罢对花眠。
赠陈给谏阶六·其一
作者：龚鼎孳
朝代：明
体裁：七言律诗

锦灯才过渐花时，春宴争歌奈乐诗。膝下石麟惊代种，袖中谏草补天丝。郑庄四海争通驿，章曲双柑任啭鹂。揽镜勋名头未白，彩毫还与画蛾眉。
赠陈给谏阶六·其二
作者：龚鼎孳
朝代：明
体裁：七言律诗

十年垂钓楚江滨，威凤文章海鹤身。解薜心何惭洞壑，飞书手已触星辰。肯从寂寞存知己，竟有乾坤累酒人。早劝赐租兼祝网，太平礼乐待还淳。
赠魏亮采
作者：龚鼎孳
朝代：明
体裁：五言律诗

河朔今才俊，如君门第稀。披帷明月举，抽翰彩霞飞。掌故传台阁，心知托布衣。韦贤经学重，真自薄轻肥。
赠黄甫及和百史册中韵·其一
作者：龚鼎孳
朝代：明
体裁：五言律诗

畴昔金门地，盈庭谇妇姑。子云犹戟陛，东观已钳奴。江海孤蓬合，兵戈万事殊。浮踪耽胜晚，经乱郁为儒。
赠黄甫及和百史册中韵·其三
作者：龚鼎孳
朝代：明
体裁：五言律诗

才高官竟达，谈笑历通都。剑槊横江过，雷霆伏阙呼。五云天北远，万马夜中趋。梦想临雍会，圜桥立大儒。
赠黄甫及和百史册中韵·其二
作者：龚鼎孳
朝代：明
体裁：五言律诗

词客登坛日，淮阴建祀姑。有碑题幼妇，无帖让官奴。江夏名偏盛，新亭景不殊。曾传丞相邸，侧目叔孙儒。
赠黄甫及和百史册中韵·其四
作者：龚鼎孳
朝代：明
体裁：五言律诗

临邛今不作，酒赋困成都。公意轻三事，余谋足五湖。挥樽浇赵土，断袖艳吴趋。相劝还丹易，神仙本侠儒。
赵友沂自邙江至偕白仲调吴园次徐文漪集龙松馆·其一
作者：龚鼎孳
朝代：明
体裁：七言律诗

西风重到野鸥群，啸傲匡床咏五君。横海烽烟愁暂遣，满城砧杵夜初分。他乡节近茱萸月，经岁人携薜荔云。燕市酒徒零落后，玉山入坐已全曛。
赵友沂自邙江至偕白仲调吴园次徐文漪集龙松馆·其二
作者：龚鼎孳
朝代：明
体裁：七言律诗

每槌车壁戴秋星，惭负青山入户庭。谁信老夫分暇日，翻缘处士满王廷。俊厨风尚存吾党，潘陆文章起妙龄。暂醉江南春色里，夜凉灯绿九华屏。
赵家围
作者：龚鼎孳
朝代：明
体裁：七言绝句

鱼罾河汊似鱼鳞，抛网波心不顾身。插竹编柴他自得，夜深愁杀刺船人。
赵氏园亭送春
作者：龚鼎孳
朝代：明
体裁：七言绝句

空塘花落雨如丝，红烛青樽漏未移。惆怅酒阑歌罢后，断肠人作送春诗。
越五日雪航复招同钦瞻道庄二侍御饮斋中
作者：龚鼎孳
朝代：明
体裁：七言律诗

五夜重逢投辖欢，客因休沐兴偏宽。清霜自逐台乌起，初日能消玉碗寒。紫雁黄沙愁入梦，红灯绿酒报加餐。长楸花月还如昔，春到同君跃马看。
踏莎行·又送春，用刘伯温韵
作者：龚鼎孳
朝代：明
体裁：词

乱绿迷烟，残英坠雨。东风不肯留春住。问春尚未到天涯，玉骢只索花边去。罗袜凝香，红茵沾絮。春归料是春来处。黄鹂强要诉花愁，夕阳催上相思树。
踏莎行·送春用刘伯温韵
作者：龚鼎孳
朝代：明

乱绿迷烟，残英坠舆。东风不肯留春住。问春尚未到天涯，玉骢只索花边去。罗袜凝香，红茵沾絮。春归料是春来处。黄鹂强要诉花愁，夕阳催上相思树。
辛丑十二月十九日恭诵诏谕尽蠲新加练饷感恩纪事因赋蠲租行二首追同元次山舂陵行韵·其一
作者：龚鼎孳
朝代：明
体裁：古风

皇帝将改元，制书诏所司。方春重民事，王政务急施。水旱兼盗贼，人气诚伤悲。万方惟正供，悉索亦以疲。新饷五百万，剜肉疗饥羸。国计在本根，毛附先存皮。民困必失所，拯溺焉能迟。丞相下郡国，一切蠲除之。先是加赋意，岂不哀穷追。水衡算金钱，桥陵方告期。滇闽各用兵，军行粮辄随。朝廷尚恭俭，大事须藉资。痌瘝上帝心，四海宁尽知。况复州邑吏，鞭挞到孑遗。御史大夫言，陛下真圣慈。元元乐宽大，生息理可为。民贫不独富，斯义古所持。流离与死亡，号呼欲向谁。固知非得已，久大难权宜。我皇本尧舜，天听顷刻移。谏行膏泽下，千载明良时。煌煌社稷寄，辅导良不亏。君仁则臣直，拜手陈古辞。
辛丑十二月十九日恭诵诏谕尽蠲新加练饷感恩纪事因赋蠲租行二首追同元次山舂陵行韵·其二
作者：龚鼎孳
朝代：明
体裁：古风

世皇勤在宥，化成十八年。养民致贤人，八荒禁闼前。远峤犹带甲，深宫恒警眠。图书杂封事，日昃罗细旃。即今鼎湖成，玉几神巍然。拂士贻子孙，还为苍生怜。贾谊一痛哭，薄敛恩能全。兵销复刑措，庶几旦暮焉。礼乐弥修明，蟊蜮无驱煎。风俗返淳古，师济皆大贤。吾衰见太平，归老江东船。杖藜偕野叟，歌咏康衢边。
辛卯长至后八日为严子方公初度之辰后吾始降一日
作者：龚鼎孳
朝代：明
体裁：七言律诗

曾从九畹识芳荪，张楚岿然赤帜春。一日长偏怜马齿，千秋道敢任龙门。香凝画戟官长达，雪照绨袍意自温。莫讶后卷丝竹减，彭宣今夕自开樽。
辟疆喜余将至相待邗江枉诗垂迓依韵赋谢·其一
作者：龚鼎孳
朝代：明
体裁：七言律诗

归鸿又幸再生馀，每到邗江即故庐。百里烟波天际梦，七年涕泪袖中书。人同白雪丝难绣，诗就朱琴玉不如。谁向名山占象纬，酒狂星已聚樵渔。
辟疆喜余将至相待邗江枉诗垂迓依韵赋谢·其二
作者：龚鼎孳
朝代：明
体裁：七言律诗

生死论交有几人，喜多惊定转伤神。那堪垂柳扬州月，追数飞蓬玉塞春。病起汝为今世客，网宽吾乞太平民。纪群更爱风流远，犀角龙文并绝伦。
过东湖
作者：龚鼎孳
朝代：明
体裁：五言排律

彭蠡连江大，层栏割半湖。壑深留险隘，天定失长图。战舰空沈铁，惊林未稳乌。百年频岸谷，诸道且师徒。估舶沧桑剩，荒洲鸟兽呼。俱挥歧路涕，谁觅辟兵符。有客愁过岭，轻帆远自吴。登临曾不意，迁斥讵非辜。粲井头偏皓，徐亭地早芜。中流增慷慨，侧枕听噫呜。白板跳鱼惯，青钱贳酒孤。沙明翻夕照，浪阔冷云菰。万事烟波隔，残生猿鹤须。鸱夷舟爱小，司马弩惭驱。杨柳滩初转，梅花岁欲徂。高楼寒雁度，梦好逐征夫。
过书云新斋·其一
作者：龚鼎孳
朝代：明
体裁：七言律诗

曾看锦缆一秋行，忽漫高斋画舫生。阁外山光连野入，溪边人影过桥明。阑干深浅宜红袖，楼榭参差爱晚晴。尘海那能閒竟日，任他丝竹恼啼莺。
过书云新斋·其二
作者：龚鼎孳
朝代：明
体裁：七言律诗

疏林残雪积方塘，素石文窗受夕阳。此坐相过无俗客，人生得醉即欢场。难逢柳市烟尘减，预喜花时浦溆香。谏草木容妨燕乐，忧危身已系平康。
过于皇斋中留饮·其一
作者：龚鼎孳
朝代：明
体裁：五言律诗

高斋梧竹影，竟日对萧萧。幽客看颜善，秋阴入户遥。论诗防薄俗，进酒似清宵。此意存狂简，匡床坐六朝。
过于皇斋中留饮·其二
作者：龚鼎孳
朝代：明
体裁：五言律诗

世惟无处士，风俗至于今。得暇安羁旅，言愁讳陆沉。龙蛇伸在屈，蟋蟀懒能吟。尽读天台赋，心输掷地金。
过于皇饥凤轩·其一
作者：龚鼎孳
朝代：明
体裁：古风

晨风感长征，九载一乡县。岧峣钟岭色，复此蓬门见。万响急深秋，况乃凄捣练。孤桐何阴森，江雨暗遥甸。对酒理素琴，斯会反荒宴。别多欢苦稀，寒花渐飞霰。各保金石姿，无为雪霜变。
过于皇饥凤轩·其三
作者：龚鼎孳
朝代：明
体裁：古风

不登君子堂，焉知庭帏乐。馀事敦友朋，佳气浮几阁。茅宇一白云，浩歌动空漠。楚鱼远可致，江帆春欲落。鸡黍此山中，萧疏忘城郭。
过于皇饥凤轩·其二
作者：龚鼎孳
朝代：明
体裁：古风

广陌散苍烟，高斋下凉日。嘉辰惜晷短，烂熳秋灯出。清欢无节绪，盘餐杂纸笔。酌苦方及唇，拊床恰平膝。地偏耽卜夜，明晦理仍一。栖栖眷林鸟，安用归飞疾。
过于皇饥凤轩·其四
作者：龚鼎孳
朝代：明
体裁：古风

登高望归人，风尘一何急。相携中林幽，万里娱壁立。为怜桐雨响，翻恐秋星入。苍茫古时月，尊酒竟沾湿。衰凤诚苦饥，鹓雏岂能及。
过于皇饥凤轩次韵
作者：龚鼎孳
朝代：明
体裁：七言律诗

户外苍山暮霭沉，床头蟋蟀乱秋林。坐深梧竹疑明月，老至悲欢聚客心。才厄楚江原自昔，径逢旧雨却从今。神伤入洛空羁宦，惭愧天涯梁父吟。
过八实饮李素臣草堂次过庐韵
作者：龚鼎孳
朝代：明
体裁：七言律诗

未行先自计归舟，游倦何心更薄游。爱汝閒情耽洞壑，翻念比屋省徵求。青灯皓月人千里，蟹市渔商水四周。京雒年年棋局换，烟波朋好至今留。
过剩武回忆壬午出使时二十五年矣抚今追往为二诗以寓慨焉·其一
作者：龚鼎孳
朝代：明
体裁：七言律诗

二十年前此旧游，故人重到即并州。凄凉往事闻吹角，忽漫馀生感白头。出水芰荷浮百雉，扳车父老谶三驺。飘零握节归何处，不为昆明劫火留。
过剩武回忆壬午出使时二十五年矣抚今追往为二诗以寓慨焉·其二
作者：龚鼎孳
朝代：明
体裁：七言律诗

造膝平台玉漏清，九霄霜月夜论兵。铜仙沾洒千年别，城郭归来独鹤情。跃马鸣珂无故侣，赐金乘传已前生。不须重问邯郸路，总入华胥梦亦惊。
过南旺谒分水龙王庙
作者：龚鼎孳
朝代：明
体裁：五言律诗

秋水灌中央，龙宫截混茫。榜人驱使马，河伯笑骑墙。地失高低险，风争面背强。艰难思浚凿，人定胜沧桑。
过吴梅麓给谏斋中
作者：龚鼎孳
朝代：明
体裁：七言律诗

画省才名执戟多，九霄花月羡鸣珂。争传夕拜封章好，恰喜春深药饵过。吾道自因君子重，同心何惜醉颜酡。勿辞晁贾书频上，风节闽南旧不磨。
过善果访旅公同圣秋路若·其一
作者：龚鼎孳
朝代：明
体裁：七言律诗

乘暇珠林把臂游，扉开残叶雨初收。风尘问法惟支遁，瓶拂论文过惠休。悟后江山生丽藻，天边钟磬领高秋。不缘圣主金轮转，安得名师锡杖留。
过善果访旅公同圣秋路若·其三
作者：龚鼎孳
朝代：明
体裁：七言律诗

夔龙滚滚盛簪裾，四海孤蓬未遂初。画角城边秋伏枕，青灯竹外夜摊书。生涯自昔贫兼病，世事年来拙更疏。已誓埋名消结习，苦将词赋问閒居。
过善果访旅公同圣秋路若·其二
作者：龚鼎孳
朝代：明
体裁：七言律诗

拔身兵火宿缘空，万派潮音捉麈中。蕉鹿心灰偏早岁，蒲团坐稳亦英雄。露盘清逼莲华漏，乡梦微牵薜荔风。尚忆云门松雪下，飘摇天海纵归鸿。
过善果访旅公同圣秋路若·其四
作者：龚鼎孳
朝代：明
体裁：七言律诗

经行祗树快幽栖，地阔藤萝径未迷。苔砌塔铃风自语，斋堂粥鼓远能齐。新诗力健争龙象，坦步人忘过虎溪。小住一官恩不细，城南云水任招携。
过城东戚贵诸里第
作者：龚鼎孳
朝代：明
体裁：七言律诗

复道当年驻五侯，家家红袖拂箜篌。屏移凤蜡青烟冷，人去章华皓月流。垂柳依然临绣户，玉骢无计问高楼。重来江令头先白，不待言愁始欲愁。
过夏卤均楼头作·其一
作者：龚鼎孳
朝代：明
体裁：七言绝句

雨馀紫陌净无尘，柳外残莺尚驻春。昨日看花今对酒，簿书堆里作閒人。
过夏卤均楼头作·其三
作者：龚鼎孳
朝代：明
体裁：七言绝句

芍药花开碧树齐，鸣鸠乳燕尽情啼。休言老大心情减，每到看花醉似泥。
过夏卤均楼头作·其二
作者：龚鼎孳
朝代：明
体裁：七言绝句

日日看花废午眠，轻风楼阁养花天。何缘对酒欢无赖，共说蠲租解网年。
过太丘吊王子房中丞
作者：龚鼎孳
朝代：明
体裁：七言律诗

落日招魂旧战场，沾巾野老共淋浪。花骢亲见秋持节，枥马惊呼夜裹创。犹有日光森剑戟，可怜心血耿沧桑。武侯将略原非短，天意分明促靖康。
过宿州有寄相麓
作者：龚鼎孳
朝代：明
体裁：七言律诗

八月苍凉水浸楼，披裘何意钓沧洲。地如楚泽常歌凤，人近吴江易狎鸥。天上朔风吹幕府，故人落日未封侯。十年赋草应无恙，闭户山青晚更修。
过小塘·其一
作者：龚鼎孳
朝代：明
体裁：五言律诗

何地无芳草，前村遍荔支。我来苍翠合，不及嫩红垂。皓齿怜香雾，罗襦隐玉肌。安能待朱夏，饱摘朵吾颐。
过小塘·其二
作者：龚鼎孳
朝代：明
体裁：五言律诗

门对清江曲，村连贾舶长。虬根盘石岸，蛎甲缀苔墙。落落支鱼笱，家家闭树香。此邦曾沃土，扶杖望时康。
过巩鸿图都尉故居
作者：龚鼎孳
朝代：明
体裁：七言律诗

彩云萧史旧门阑，绮榻香销蕙草残。冠玉人偏轻鼎镬，餐霞骨合返旃檀。封章洒血心犹在，花月联吟梦已寒。定是神仙饶慧福，乐昌鸾镜不禁看。
过弋阳·其一
作者：龚鼎孳
朝代：明
体裁：七言绝句

浠水孤城石壁悬，江干戎马暗风烟。行逢楚客山楼下，指似并州二十年。
过弋阳·其二
作者：龚鼎孳
朝代：明
体裁：七言绝句

升平歌舞大江西，玉茗新词宝瑟低。今日荒江烟水外，楼台斜日乱鸦啼。
过德州饮罗钦瞻侍御斋中·其一
作者：龚鼎孳
朝代：明
体裁：五言律诗

一榻蓬门启，欣容旧雨过。世真宽伏枕，吾竟感张罗。泥饮安蔬笋，高斋改芰荷。戍楼愁向夕，不只灞陵诃。
过德州饮罗钦瞻侍御斋中·其三
作者：龚鼎孳
朝代：明
体裁：五言律诗

虎兕难吾道，龙蛇验物情。焚琴诚有谓，登俎亦何名。畏世缄双泪，开尊过此生。向来怜屈轶，萧艾本纵横。
过德州饮罗钦瞻侍御斋中·其二
作者：龚鼎孳
朝代：明
体裁：五言律诗

水递传芳酝，蒲帆竹叶凉。月高疑命驾，秋好恰鸣榔。计日添新瓮，逢君缓故乡。酒天晨汉后，几客到沧浪。
过德州饮罗钦瞻侍御斋中·其四
作者：龚鼎孳
朝代：明
体裁：五言律诗

青霜台上柏，犹识旧栖乌。推毂心空热，弹冠路不无。白云过世态，朱绂省危涂。几杖秋风外，吾衰已据梧。
过惶恐滩感文信国旧事
作者：龚鼎孳
朝代：明
体裁：七言律诗

破垣残客走真州，蹈海悬知碧血流。柴市尚能争木主，黄冠岂止哭江头。小楼白日延倾厦，狂竖中山补壮谋。滩水自留呜咽恨，凄凉寒角暮云收。
过昭君故里和邸店壁上女子韵
作者：龚鼎孳
朝代：明
体裁：七言律诗

郁金堂外总愁乡，青粉含毫恼客肠。悲角夜寒孤枕月，紫驼家指一鞭霜。魂摇环佩春何在，语涩琵琶曲几行。千载明妃怜薄命，画图犹得诉君王。
过梅岭·其一
作者：龚鼎孳
朝代：明
体裁：五言律诗

严程宽过岭，旅鬓转苍然。路绕流人曲，天容石级穿。一行鸢引线，万翠髻浮巅。秦汉风烟后，关山险未迁。
过梅岭·其三
作者：龚鼎孳
朝代：明
体裁：五言律诗

到日攀条尽，罗浮梦有无。垂垂人自老，冉冉望偏孤。笳冷回风曲，春残束素图。汉江流涕后，沾洒更枯株。
过梅岭·其二
作者：龚鼎孳
朝代：明
体裁：五言律诗

竟凿苍崖破，青天夹一门。鸟应疑断壑，虎亦徙高原。战伐炎荒旧，车书王会尊。当时金鉴客，辛苦为黎元。
过梅岭·其五
作者：龚鼎孳
朝代：明
体裁：五言律诗

青苍罗藓岫，盘攫引松冈。何地争芒屩，中天冷日光。云回香客袂，峰曲验离肠。拟扫深宵石，林开月一方。
过梅岭·其四
作者：龚鼎孳
朝代：明
体裁：五言律诗

萧条厨俊意，忽漫碧山前。沙草薰残酒，春衣改隔年。乱崖斜到寺，一壑碧涵天。停辔还舒啸，馀生饱燧烟。
过梅岭方公携具言别于云封寺
作者：龚鼎孳
朝代：明
体裁：七言律诗

群峰碧雾霁仍昏，拔壑苍松秀岭门。万里风烟真蜡屐，半天师弟对开樽。熊罴易踞蚕丛险，犀翠频愁蜃窟翻。莫向梅花怨摇落，年来玉篴总销魂。
过永城饮同年张东井太常斋中·其一
作者：龚鼎孳
朝代：明
体裁：七言律诗

三十三年榜下情，曲江蒲柳梦宫莺。径开今雨停双屐，话入深灯判五更。末俗从看耆旧薄，端居全遣世缘轻。少公二纪输公健，尘海飘蓬累养生。
过永城饮同年张东井太常斋中·其二
作者：龚鼎孳
朝代：明
体裁：七言律诗

花径茅堂万里还，画禅诗圣道人颜。将车有子真堪乐，酿秫呼宾不碍閒。一室龙蛇安小隐，十年兵火鍊名山。此宵丝竹均茵坐，云月高疏激懦顽。
过沂水徐子星招饮署斋次日复枉送青驼寺漫酬二首·其一
作者：龚鼎孳
朝代：明
体裁：七言律诗

江淮宾从酒盈觞，客散方知去故乡。何意鹓鸾逢旧雨，又怜车马拂新霜。心閒四境刀钲息，泪落千家杼轴荒。多少苍生前席待，十年封事满明光。
过沂水徐子星招饮署斋次日复枉送青驼寺漫酬二首·其二
作者：龚鼎孳
朝代：明
体裁：七言律诗

严城鼓角乱深杯，琴帙萧斋倚树开。官到称心贫有味，人逢促膝话难裁。团圞裙屐低红烛，断续笙歌糁早梅。竟夕淹留情不厌，寒沙驱马万山来。
过法公秋远堂追忆道公·其一
作者：龚鼎孳
朝代：明
体裁：七言绝句

把臂中林约未寒，十年香雪路漫漫。犹留邓尉山头月，为助幽琴倚石弹。
过法公秋远堂追忆道公·其二
作者：龚鼎孳
朝代：明
体裁：七言绝句

禅悦身仍现画师，支公说法巳公诗。因君肠断花山老，徙倚晴栏点笔时。
过清源道中值徐德蜚中翰北上喜赋四章用冬夜社集长安旧韵·其一
作者：龚鼎孳
朝代：明
体裁：七言律诗

一笑停帆水驿初，飘零人是别愁馀。天涯僮仆欢新晤，袖里诗篇抵素书。故国青山秋更好，长安白眼醉须除。年来物态催萧飒，击筑迎行兴不如。
过清源道中值徐德蜚中翰北上喜赋四章用冬夜社集长安旧韵·其三
作者：龚鼎孳
朝代：明
体裁：七言律诗

戟陛彤云待子虚，幽花寒月亦吾庐。机忘世合宽鸥鸟，交澹人如味笋蔬。蟋蟀正吟关塞迥，茱萸还记鬓毛疏。壮游入雒堪乘兴，为乞冥鸿信所如。
过清源道中值徐德蜚中翰北上喜赋四章用冬夜社集长安旧韵·其二
作者：龚鼎孳
朝代：明
体裁：七言律诗

兰茝空怜楚泽居，沧江风物近何如。已闻濒海稀戎马，应羡还山稳钓渔。放逐一丹随落檗，菰芦几客著奇书。贾生太息曾孤愤，野水閒云试扫除。
过清源道中值徐德蜚中翰北上喜赋四章用冬夜社集长安旧韵·其四
作者：龚鼎孳
朝代：明
体裁：七言律诗

杜陵岁月柴桑酒，甲子编年咏不虚。好友尽如今雨到，富人敢辱子云书。龙池垂柳三春别，鸾翮飞蓬一网除。早共应刘论旧侣，岭梅江草正愁余。
过澹心斋中次日枉诗见报和答·其一
作者：龚鼎孳
朝代：明
体裁：七言律诗

四山秋响动虚堂，许客披帷玉雪香。病起匡床幽话满，水深飞雨石萝长。经年邗水遗兰佩，自古才人盛柏梁。高咏四愁还闭户，台城终日下斜阳。
过澹心斋中次日枉诗见报和答·其二
作者：龚鼎孳
朝代：明
体裁：七言律诗

空山芝桂露初零，花落犹闻唱后庭。东野云从今雨合，南朝山对少微青。文章事大谁同调，世路愁多敢独醒。拜病欲瘳馀懒放，阴何佳句抵参苓。
过祖命寓斋
作者：龚鼎孳
朝代：明
体裁：七言绝句

漫将车马溷烟霞，空负秦淮酒债赊。一坐高斋萝薜晚，凉云吹落早秋华。
过祖命舟中再叠前韵
作者：龚鼎孳
朝代：明
体裁：七言律诗

芳树城阴劝客留，开樽人似对浮丘。相逢何世容高卧，不为无家赋远游。云母屏前花正艳，郁金香外月将秋。南宫韵事充书舫，肯遣银钩误墨牛。
过穆老寓园有作同道公诸子
作者：龚鼎孳
朝代：明
体裁：五言律诗

经别青山老，邮筒慰素心。江花移梦远，疏雨入交深。只字风霜挟，连篇海岳钦。幽怀思白水，窗月澹相寻。
过英德县山
作者：龚鼎孳
朝代：明
体裁：五言律诗

晨帆争岁晚，奇迹失孤寻。归及苍崖吐，春连绝壑阴。石幢分地拔，花洞洑云深。髣髴南风奏，涵晖起谷音。
过访周茂三不值·其一
作者：龚鼎孳
朝代：明
体裁：五言律诗

安得北山北，藤萝互蔽亏。都无伏日苦，长与幽人期。松露下衣湿，竹风开户迟。踟蹰君不见，且拂尘中眉。
过访周茂三不值·其三
作者：龚鼎孳
朝代：明
体裁：五言律诗

韩郎疲执戟，先我能将迎。佳句昔传诵，秋色何峥嵘。人情一说剑，热客方沸铛。几时梦舫暇，携手凉天行。
过访周茂三不值·其二
作者：龚鼎孳
朝代：明
体裁：五言律诗

相望一以久，参差三晋行。依人得剧孟，纵酒歌刘生。风俗幽并古，乱离乡土轻。经过且亭月，别绪应纵横。
过辟疆寓次韵
作者：龚鼎孳
朝代：明
体裁：五言律诗

不谓狂吟者，相怜病亦齐。生涯仍虎兕，江阁自虫鸡。日渐台城下，人犹古渡西。过逢重有约，深月伴鸦栖。
过郭涵星太傅淼园感赋
作者：龚鼎孳
朝代：明
体裁：七言律诗

金谷杯停碧草多，画帘清簟近如何。柳丝已隔长杨苑，春水仍涵太液波。香冷玳梁迷社燕，花留蝶粉散明驼。萧条太傅高怀尽，池上愁闻玉树歌。
过采石有感用李崆峒鄱阳湖十六韵
作者：龚鼎孳
朝代：明
体裁：五言排律

金陵□□盛，此地锁江湖。日月临瑶阙，鱼龙拥阵图。中原争得鹿，万国慰瞻乌。帝已归璇箓，人谁抗卒徒。雕弓天半出，猿臂大军呼。崒嵂消豺窟，开平握虎符。千峰吞汉沔，一纛压荆吴。栉沐深垂统，鲸鲵动伏辜。腥涛吹战甲，画角偃风芜。南极惑魁□，乌江失咤呜。允文樯橹杳，供奉锦袍孤。宫殿移衰柳，旌旗泠黑菰。金汤形自固，堂搆理相须。痛惜戎衣业，谁将半壁驱。垒多追祸始，□扫忆横徂。四镇誇精悍，滔滔愧亚夫。
过雍丘盂陟公招集矩廊用李过庐壁间韵即事二首·其一
作者：龚鼎孳
朝代：明
体裁：七言律诗

高斋幽即是空山，人在萧萧竹石间。名士自能生洞壑，老夫真喜卧江关。行逢细草香为观，心逐轻鸥去复还。何福稳容徐稚榻，一宵丛桂已难攀。
过雍丘盂陟公招集矩廊用李过庐壁间韵即事二首·其二
作者：龚鼎孳
朝代：明
体裁：七言律诗

北山之北更南山，老屋三间廊百间。如此入林多曲折，那辞行路饱间关。十年旧雨长干外，几客明星薄醉还。须拟尽捻书籍卖，天涯邻并许吾攀。
过韶石
作者：龚鼎孳
朝代：明
体裁：五言律诗

开辟留双阙，星云烂九成。即今群岫拥，犹似翠华行。笙鹤何年迹，京坻故老情。祥风宣远徼，丰岁更销兵。
过鼻墟
作者：龚鼎孳
朝代：明
体裁：五言律诗

风壤三危僻，南荒国久墟。岁时勤谷璧，恩泽易丹书。防密家庭礼，天全魑魅居。豆箕兼斗粟，剪伐失权舆。
过龙窟
作者：龚鼎孳
朝代：明
体裁：五言律诗

一江风定后，天逼暮帆清。龙气浮湖阔，渔竿狎濑平。惊弓墟落火，负耒战场兵。庙算劳群盗，何时缓践更。
迎春日赠林维周
作者：龚鼎孳
朝代：明
体裁：七言绝句

春到长安柳欲丝，羡君年少纵金羁。红楼白苧人初醉，妒杀五陵游冶儿。
进酒歌为奚夫人寿
作者：龚鼎孳
朝代：明
体裁：古风

往年墨绶同荆楚，大国风流映邾莒。玉壶寒露濯江花，更羡中闺眉案举。尔后兵戈纷接连，汉南垂柳迷风烟。麻姑下视沧海水，须臾变幻成桑田。乘龙乃有批鳞客，磊落吾徒数晨夕。缟綦亦共岁寒心，黾勉开颜洗巾帼。阿母长筵放古稀，白云谣奏笙箫飞。宫香五夜分青琐，泖峰九霞生彩衣。起为夫人歌进酒，生女能作直臣妇。试看黄阁槿花荣，何似朱游丹槛久。
述闻·其一
作者：龚鼎孳
朝代：明
体裁：五言律诗

敢信忧天验，曾闻借箸工。元戎劳仰药，诸将慎弯弓。防溃蚕丛失，悬军燕幕空。未央飞捷断，庙算累群公。
述闻·其三
作者：龚鼎孳
朝代：明
体裁：五言律诗

吐舌谈前事，攒眉向上游。翠蛾珠珥乱，龙种玉魂秋。夜火传深殿，铜驼立古丘。杜鹃花下血，点点是春愁。
述闻·其二
作者：龚鼎孳
朝代：明
体裁：五言律诗

襄州才鼎沸，雒邑已萧条。万里征旗满，频年玉叶凋。国威穷斧钺，士气弱金貂。流涕思丰沛，戎衣剧旰宵。
追和牧斋先生韵赠严公伟
作者：龚鼎孳
朝代：明
体裁：七言律诗

雪霁油幢试马秋，春笳回雁古城头。军书昼静閒烽鼓，幸舍人来解敝裘。怀袖字香三岁满，侠游佳气五陵浮。西州未了封侯望，珍重筹兵百尺楼。
退谷将有山中之行再叠韵寄讯退翁亭子
作者：龚鼎孳
朝代：明
体裁：七言律诗

蓝田别业残僧依，三台之傍一少微。韦曲杜曲花无赖，南山北山鸿自归。野亭茶香坐销夏，古陵松翠须侵衣。安能卜筑共丹涧，饱看竹里红泉飞。
退谷招集藤阴同洞门九叙路若分韵送魏环溪光禄归养蔚州·其一
作者：龚鼎孳
朝代：明
体裁：七言律诗

秋到长安木叶边，招携岸帻石萝烟。龙门宾主分坛席，雁塞星河动别筵。色养梦牵苓隰外，归装人羡菊花先。十年献替留封事，苦望升平启细旃。
退谷招集藤阴同洞门九叙路若分韵送魏环溪光禄归养蔚州·其三
作者：龚鼎孳
朝代：明
体裁：七言律诗

薜萝壕水漾菰蒲，入馔嘉鱼玉雪俱。天外云霞深紫逻，林中岁月迥黄虞。抽簪尚验人情好，捉麈回看老辈孤。元祐衣冠端礼石，藤阴髣髴昔时无。
退谷招集藤阴同洞门九叙路若分韵送魏环溪光禄归养蔚州·其二
作者：龚鼎孳
朝代：明
体裁：七言律诗

玉珂鱼钥日华东，先后趋朝斥仗同。对酒未须歌猛虎，弯弓翻感劝冥鸿。庭帏乐岂三公易，蹇谔班怜一士空。火鼓军船遮泪眼，倍临岐路洒飘蓬。
退谷招集藤阴同洞门九叙路若分韵送魏环溪光禄归养蔚州·其四
作者：龚鼎孳
朝代：明
体裁：七言律诗

沙柳残蝉去住情，愁閒带甲复呼庚。穷陬父老原扶杖，本计朝廷岂论兵。温树功名扪舌易，院梧摇落著书成。北堂健饭苍生事，倘诏肩舆上殿行。
送丁原道大令
作者：龚鼎孳
朝代：明
体裁：七言律诗

短檐寒日经过少，谁系门前锦络丝。世路艰难怜翟尉，邺都人物数丁仪。赋传雌霓郊居后，花拥仙凫大邑时。名士古来工作吏，好分吟啸问疮痍。
送万工部开来之东莱太守任
作者：龚鼎孳
朝代：明
体裁：七言律诗

朝来鸣玉凤池头，执戟争看拥碧油。严助承明初出守，君游家世本封侯。黄金九列屏间字，翠盖三山海上楼。横笛未须吹折柳，陇梅能缓水曹愁。
送与三南选饮中同次德仲调作·其一
作者：龚鼎孳
朝代：明
体裁：七言律诗

恼君去胜喜君来，花落心惊记菊开。此客去偏怜汎梗，隔秋眠只共苍苔。诸侯谁执车中辔，河朔悬欢雨后杯。归讯青溪新涨绿，白鸥可望病夫回。
送与三南选饮中同次德仲调作·其二
作者：龚鼎孳
朝代：明
体裁：七言律诗

铜街箫鼓歇当筵，铃柝沉沉薄暮天。世路艰难如入峡，酒人歌泣且辞燕。情牵红雨轻装外，气短青灯醉尉前。行矣南荣堪企脚，更休骑马换乘船。
送丘泰度之吴门
作者：龚鼎孳
朝代：明
体裁：七言律诗

当年慷慨跃黄骢，射虎亲闻玉臂弓。最惜紫髯淮海别，重逢青眼酒楼东。拔身万弩江潮急，仗剑三吴幕府雄。燕颔风云看捷足，即今骠骑已论功。
送严颢亭都谏假归虎林·其一
作者：龚鼎孳
朝代：明
体裁：五言律诗

君到西湖日，长堤柳已花。十年吾梦寐，千嶂翠横斜。莺老仍啼竹，鸥轻故戏沙。旧时青雀舫，乘兴即为家。
送严颢亭都谏假归虎林·其七
作者：龚鼎孳
朝代：明
体裁：五言律诗

郊堠军麾发，鸣笳拥客船。朱旗何烂熳，碧水自潺湲。天末渐烽息，汝曹行昼眠。向来论激切，实望止戈鋋。
送严颢亭都谏假归虎林·其三
作者：龚鼎孳
朝代：明
体裁：五言律诗

早日公车至，投诗比玉盘。金门三赋就，彩笔万人看。经学傅家久，雄文遇主难。年来熊馆猎，枚马簇回銮。
送严颢亭都谏假归虎林·其二
作者：龚鼎孳
朝代：明
体裁：五言律诗

国论占贤杰，云鸿日渐多。那知丹槛客，又向碧山阿。吾道谁朋好，天心岂薜萝。拨衰思会面，来去定如何。
送严颢亭都谏假归虎林·其五
作者：龚鼎孳
朝代：明
体裁：五言律诗

玉树凌云日，抡才出琐闱。群空龙友至，天阔凤雏飞。报国文章重，如君父子稀。临轩亲赏接，纁帛一光辉。
送严颢亭都谏假归虎林·其八
作者：龚鼎孳
朝代：明
体裁：五言律诗

万里梅花使，高歌惜远游。心连江树暗，色动岭猿秋。再到频樽酒，相看又去舟。分携缘底急，白尽病夫头。
送严颢亭都谏假归虎林·其六
作者：龚鼎孳
朝代：明
体裁：五言律诗

爱景南陔丽，能归欢较长。江鱼经雪跃，彩服自天香。感事少停箸，全身非括囊。更怜花萼并，云壑恣徜徉。
送严颢亭都谏假归虎林·其四
作者：龚鼎孳
朝代：明
体裁：五言律诗

日有封章入，朝廷报可频。安危争大计，饥溺问斯人。汲黯言真戆，萧何律正新。颇闻诸法吏，感动亦沾巾。
送九峰
作者：龚鼎孳
朝代：明
体裁：七言绝句

头白春风兴已慵，扁舟烟水梦千重。花前送客江东去，待我九峰何处峰。
送于逵还云间
作者：龚鼎孳
朝代：明
体裁：五言律诗

比屋同霜雪，归期及早秋。客星燕市出，农雨潞河收。世总称姜被，人多感范舟。鹿门相慰藉，应悔赋登楼。
送仲举同尔遐南行·其一
作者：龚鼎孳
朝代：明
体裁：七言律诗

旧时增放亭前水，丝竹经心一纪遥。桃叶诸郎多发白，寇家红袖亦香消。残春送客难禁雪，归艇当门正上潮。醉罢解携惭折赠，长安梅柳总萧条。
送仲举同尔遐南行·其三
作者：龚鼎孳
朝代：明
体裁：七言律诗

夜来急雪厚盈尺，天气恰从卷幔新。兰亭千载已陈迹，蓬户三日犹芳辰。生可山中卧高士，安得水边行丽人。扬花青鸟太岑寂，穷巷拥书公勿嗔。
送仲举同尔遐南行·其二
作者：龚鼎孳
朝代：明
体裁：七言律诗

深冬一棹穿湖过，杯酒江山惜别时。汝去试寻垂柳路，为言吾负白鸥期。富春上下峰全好，早夏樱鲥味更宜。到处追游诗兴健，估船细寄老夫知。
送仲举同尔遐南行·其四
作者：龚鼎孳
朝代：明
体裁：七言律诗

逢春小住为佳耳，快雪时晴亦可怜。晖晖风日渐寒食，泯泯花枝空暮烟。幸好江南青丝笮，不尔大道黄金鞭。冲泥得醉且须乐，赠药秉蕳非少年。
送仲生视学江南和坦园学士韵
作者：龚鼎孳
朝代：明
体裁：七言律诗

酒人燕市语难稽，秋草青门惜解携。帆落渚霜生雁背，鼎尝文苑快驼蹄。金瓯字好标黄绢，玉案名应播白题。爱有吴歈翻子夜，藏乌柳色满前溪。
送仲调南还和澹心扇头韵·其一
作者：龚鼎孳
朝代：明
体裁：七言律诗

目断吴云起塞鸿，蛾眉何意逐飞蓬。九秋扇冷流萤月，三径花摇朱雀风。玄圃自扶鸠杖永，燕台争识骏图空。登高日落偏愁思，画角声中锦树红。
送仲调南还和澹心扇头韵·其二
作者：龚鼎孳
朝代：明
体裁：七言律诗

奏赋悬看拥传归，桂丛犹许北山依。亦知孟博难辞党，岂有袁宏竟筑扉。黄叶近秋双鬓短，朱弦得汝一弹稀。滔滔薄俗忧龙亢，爱有冥鸿比翼飞。
送仲调登第归金陵和檗子韵·其一
作者：龚鼎孳
朝代：明
体裁：七言律诗

疏林霜月白皑皑，悬榻频欢旧雨来。马帐何期延老友，龙头犹悔屈高才。曹刘摸索知无忝，晁董风云笑此回。名士岁寒原宦达，甘陵党锢一时开。
送仲调登第归金陵和檗子韵·其二
作者：龚鼎孳
朝代：明
体裁：七言律诗

过眼楸枰态几更，客心中夜袅悬旌。宫衣才映南枝发，天路回看北极晴。四海文章惊小辈，一年灯火话难兄。相烦亟扫青溪石，岸柳江鸥信此情。
送任昭兹孝廉归侍尊公侍御
作者：龚鼎孳
朝代：明
体裁：七言律诗

纪群风义接英流，尚忆慈恩并辔游。一百五日花经眼，三十四年人白头。信汝烟霄须得路，怜吾尘海未回舟。趋庭綵服多清暇，指点云山共倚楼。
送伯紫之晋阳·其一
作者：龚鼎孳
朝代：明
体裁：五言律诗

燕子矶头水，长安柳外尘。鬓难看再别，情似惜残春。悬榻桐阴满，驱车麦陇新。何妨来幕下，幽梦总垂纶。
送伯紫之晋阳·其七
作者：龚鼎孳
朝代：明
体裁：五言律诗

诸侯高宴合，花月忆吾徒。乐府题纨扇，乡心豁湛卢。好风时恻帽，清昼一投壶。自识军中乐，翻愁薄五湖。
送伯紫之晋阳·其三
作者：龚鼎孳
朝代：明
体裁：五言律诗

为愁衣带缓，加饭爨雕胡。入雒游仍薄，藏山计不枯。龙蛇思介子，盐铁陋彝吾。世事崎岖尽，从君老执觚。
送伯紫之晋阳·其九
作者：龚鼎孳
朝代：明
体裁：五言律诗

桐楼星欲聚，帆已发淮南。客梦淹孤枕，君才老百函。法聊宽醉尉，喜勿近髯参。旧雨过逢熟，能停西阁骖。
送伯紫之晋阳·其二
作者：龚鼎孳
朝代：明
体裁：五言律诗

楯陛迁棋局，袁晁事已繁。世方悲折轴，吾忍负开樽。慷慨绝交论，萧条罗雀门。任安与朱季，风义古人敦。
送伯紫之晋阳·其五
作者：龚鼎孳
朝代：明
体裁：五言律诗

数子林中侣，同时邺下游。龙潭初珥笔，河渚竟归舟。雨湿啼莺路，人分战马秋。最怜挥手罢，蓬迹感淹留。
送伯紫之晋阳·其八
作者：龚鼎孳
朝代：明
体裁：五言律诗

到日藤阴绿，同披鲍谢诗。幽并客舍酒，韦杜落花时。塞笛鸣沙碛，军烽偃墨池。曾闻平泽潞，风雨过王师。
送伯紫之晋阳·其六
作者：龚鼎孳
朝代：明
体裁：五言律诗

甘泉崇武略，幕府竞雄风。衽席今鞅掌，干戈古省躬。捷书飞徼外，猎火近云中。决策先帷帐，难令阮瑀同。
送伯紫之晋阳·其十
作者：龚鼎孳
朝代：明
体裁：五言律诗

孝侯台畔路，梧竹掩柴关。代马嘶何急，江鸿倦未还。六朝荣记室，五月冷离颜。早晚归田就，为君筑北山。
送伯紫之晋阳·其四
作者：龚鼎孳
朝代：明
体裁：五言律诗

身容三径得，诗任万夫传。甲子留遗老，章缝弃盛年。凤衰天适尔，龙卧古岿然。何意青骢别，朱楼大道边。
送伯紫从金陵之闽中·其一
作者：龚鼎孳
朝代：明
体裁：七言律诗

纪叟临岐但一醉，赠诗不羡姑山多。纵无佳句代萱草，应有清梦随烟萝。闽南荔子五月熟，舍东桃叶三春波。暂归远游亦快意，安能尘土长婆娑。
送伯紫从金陵之闽中·其二
作者：龚鼎孳
朝代：明
体裁：七言律诗

到家团圞须并日，江帆江水空瀰漫。掩扉花雾愁剥啄，对酒罗袖重汍澜。营巢双燕争哺子，过城碧笋初抽竿。即尔牵衣情太剧，何论我辈分携难。
送何云子侍御按上江·其一
作者：龚鼎孳
朝代：明
体裁：七言律诗

岳岳霜棱柱下闻，补天谏草不须焚。单车共快迎文纪，十载前曾御李君。入座湖山思旧雨，到江骢马动春云。玉壶好进平原酒，官阁梅开对夕曛。
送何云子侍御按上江·其二
作者：龚鼎孳
朝代：明
体裁：七言律诗

淮南形势连吴楚，郡国烽烟揽辔中。六代龙盘称重镇，千群犀甲起秋风。衣冠故老无林壑，桑柘遗民有战攻。寿世急宣宽大诏，朝廷生聚倚江东。
送何实榷关江州·其一
作者：龚鼎孳
朝代：明
体裁：七言律诗

花夕壶觞快盍簪，骊珂愁对欲分襟。十年仕宦风云始，一望匡庐烟雾深。应有遗贤栖栗里，几时乘月到东林。素丝綵服还相映，估舶先知却鲊心。
送何实榷关江州·其二
作者：龚鼎孳
朝代：明
体裁：七言律诗

琵琶亭下浔阳水，少小扁舟划浪开。五老前年犹在眼，片云南去一登台。算缗须惜梯航力，经国曾卑管晏才。今日清郎多禁闼，丹霄早计及瓜回。
送何实视学山东·其一
作者：龚鼎孳
朝代：明
体裁：七言律诗

十年杨子侍承明，今见先春画戟行。名士古亭临北海，更生说苑重西京。风流人自追邹鲁，樽俎天方偃甲兵。试向罘来高处望，彩毫还拂晓霞平。
送何实视学山东·其二
作者：龚鼎孳
朝代：明
体裁：七言律诗

地入青徐接桂丛，板舆绛帐总春风。后苍将相传经日，辕固山川伏轼中。同异诸家消白虎，朝廷计日待青骢。尽摧孝秀归陶冶，砥柱应占吾道东。
送何次德孝廉下第归白门兼怀省斋宫允
作者：龚鼎孳
朝代：明
体裁：七言律诗

荒园韦曲渐芳春，绕户风翻柳市尘。藉草尚思当日事，看花偏少意中人。可怜前席延晁贾，独倚高名问鬼神。归到池塘重对酒，莫言蓬鬓早如银。
送何次德孝廉下第还白门·其一
作者：龚鼎孳
朝代：明
体裁：七言律诗

榜下惊看病起时，翻疑黄色上双眉。两年道路今归早，百战文章旧数奇。驴背菊花寒晚照，龙江枫叶过军麾。池塘兴就开樽夜，莫话长安有鬓丝。
送何次德孝廉下第还白门·其二
作者：龚鼎孳
朝代：明
体裁：七言律诗

砧杵霜生塞雁前，石头锦树接风烟。披裘径去三千里，跃马还堪四十年。兵后过江悲喜换，天涯失意别离偏。好携萧寺松窗月，细拂云林待我眠。
送侯大年返疁城
作者：龚鼎孳
朝代：明
体裁：五言律诗

樽酒金昌后，人琴怆客情。那堪游子骑，复傍早鸿行。家学传南史，归装感北征。未须刘峻论，吾自愧侯生。
送倪来子南归
作者：龚鼎孳
朝代：明
体裁：七言律诗

有客乘春赋上林，归鞭翻及落花深。争传一笑能倾国，不道三年更捧心。淝水捷书喧屐齿，汉宫题字映貂金。匡时急理天人对，勿学东方任陆沉。
送冯西星还楚
作者：龚鼎孳
朝代：明
体裁：七言律诗

游倦他乡复故乡，桑乾过雨葛巾凉。西陵战垒残江楚，东汉人才数曲阳。煖眼安能开苜蓿，高名容易卧菰蒋。并州父老如相问，头白先生粟一囊。
送刘何实比部之粤东时同秋岳雪航并诸吴客集岂凡先生斋中·其一
作者：龚鼎孳
朝代：明
体裁：七言绝句

樽酒藤阴话路岐，鸣蝉犹及晚凉时。共言相国清冰甚，一醉能令倒接䍦。
送刘何实比部之粤东时同秋岳雪航并诸吴客集岂凡先生斋中·其三
作者：龚鼎孳
朝代：明
体裁：七言绝句

西陵垂柳共烟波，画省名香动玉珂。招隐未须歌桂树，中原才子白云多。
送刘何实比部之粤东时同秋岳雪航并诸吴客集岂凡先生斋中·其二
作者：龚鼎孳
朝代：明
体裁：七言绝句

吴趋弦管竟销愁，仙使偏开八月舟。纵遣莼鲈来雒下，客心不似五湖秋。
送刘何实比部之粤东时同秋岳雪航并诸吴客集岂凡先生斋中·其四
作者：龚鼎孳
朝代：明
体裁：七言绝句

南海风高战角鸣，尉佗台畔六军行。悬知使粤金装薄，好为疮痍劝息兵。
送刘永生司理南雄·其一
作者：龚鼎孳
朝代：明
体裁：七言律诗

苍松万树岭云盘，过雨春林响急湍。病日酒杯辞郡阁，频年客梦绕烟峦。官临涟水清千日，地控梅关险一丸。丹笔中宵还涕泪，炎荒生聚战馀难。
送刘永生司理南雄·其二
作者：龚鼎孳
朝代：明
体裁：七言律诗

沙柳河干自掩扉，故人车骑乱秋晖。风波别后难回首，缟纻霜前感授衣。路入鹧鸪仙棹远，山连鸿雁暮砧微。即知献纳旋簪盍，燕市狂歌兴未非。
送刘潜柱南还·其一
作者：龚鼎孳
朝代：明
体裁：七言律诗

红烛新词照绮筵，飞花又促锦连钱。当时气折三孤角，如此人閒十五年。江左烟霞堪啸傲，清流霄汉尚迍邅。眠餐健好君恩在，沙道依稀亦可怜。
送刘潜柱南还·其二
作者：龚鼎孳
朝代：明
体裁：七言律诗

斋盘玉雪净无尘，对酒萧然物外身。名士自能空慧业，故人相念是清贫。为欢几日偏为别，送客将归恰送春。求旧中林方有诏，沧洲讵易稳垂纶。
送别峻度返广陵·其一
作者：龚鼎孳
朝代：明
体裁：七言律诗

行客将行送客行，迎宵霜烛坐深更。重持樽酒心难定，乍别天涯泪转生。花外秋衾香不散，笛中风柳雁偏横。还家试理朱弦曲，闺阁文章倍有情。
送别峻度返广陵·其二
作者：龚鼎孳
朝代：明
体裁：七言律诗

北山丛桂早移文，惆怅金台日暮云。江左诸郎同顾曲，酒阑狂客一题裙。乡关野哭官租急，阊阖书残纨扇分。何限愁心争去住，南天花月未回军。
送别远林兼订白门之约即用留别原韵·其一
作者：龚鼎孳
朝代：明
体裁：五言律诗

临当分手处，始悟送人归。游倦同司马，山深一少微。钟云连布衲，江月老柴扉。才订林中约，秋鸿不忍飞。
送别远林兼订白门之约即用留别原韵·其二
作者：龚鼎孳
朝代：明
体裁：五言律诗

世路难如此，孤行亦当归。江峰青杳霭，秋草绿霏微。计拙馀安枕，名高慎掩扉。空林扶杖处，应妒白鸥飞。
送别闵子宫用
作者：龚鼎孳
朝代：明
体裁：七言律诗

萧寺纵秋落叶多，美人佳句逼阴何。却怜蓟北青霜酒，同忆天南白玉珂。闵贡趾回虚下榻，翟公门冷亦张罗。相逢意气倾年少，日待春风击筑歌。
送华严禅师奉血书经往供清凉山中
作者：龚鼎孳
朝代：明
体裁：七言律诗

佛法中天日一轮，毗卢楼阁始南巡。芒鞋踏处开金界，文字圆时悟正因。铁石不回成道志，齑盐无染救时人。秋残聚首春残别，飞絮啼莺绕去津。
送华鉴归锡山兼柬木石·其一
作者：龚鼎孳
朝代：明
体裁：七言绝句

快雪时晴杜曲西，烟霞人在古招提。一帆春水閒来往，花发吴山莺乱啼。
送华鉴归锡山兼柬木石·其二
作者：龚鼎孳
朝代：明
体裁：七言绝句

泉上幽人载酒来，三年梦傍碧溪开。凭君更报祗园主，当日中林客又回。
送友人任汉阳太守
作者：龚鼎孳
朝代：明
体裁：七言律诗

骊驹霜色压芦沟，千骑行看拥上头。汉代公卿曾领郡，楚天风月更登楼。褰帷树动晴川出，卧阁花繁战鼓收。江渚几家耆旧在，为言客梦绕并州。
送友沂
作者：龚鼎孳
朝代：明
体裁：七言律诗

九月霜高冬已临，樽前寒雁故交心。楚人旧信藏山玉，汉殿全输买赋金。岂有文章穷赵壹，试将歌舞答繁钦。岐途未用伤摇落，菊径茆堂兴总深。
送友沂之雉皋·其一
作者：龚鼎孳
朝代：明
体裁：五言律诗

祗愁君送别，今作送君人。驿柳初移舫，莺花不当春。最真儿女态，难定乱离身。斜日应回首，天涯一比邻。
送友沂之雉皋·其三
作者：龚鼎孳
朝代：明
体裁：五言律诗

为尔辞淮海，轻装逼岁除。一分春色尽，双鬓别愁初。花雨封游屐，晨钟报索居。高楼风日改，留得梦兼书。
送友沂之雉皋·其二
作者：龚鼎孳
朝代：明
体裁：五言律诗

醉者易为别，衔杯此夕难。为怜离袂远，翻惜酒痕乾。握手语如梦，开帆春正寒。销魂吾自信，不敢劝加餐。
送友沂之雉皋·其四
作者：龚鼎孳
朝代：明
体裁：五言律诗

各制河梁泪，蒲帆到即还。却愁回剡曲，重与唱阳关。江楚兵方盛，风尘鬓易斑。勿言嵇吕事，只看六朝山。
送友沂南还·其一
作者：龚鼎孳
朝代：明
体裁：五言律诗

沙白桑乾路，能悲楚泽魂。一寒侵旅鬓，万态老车门。金尽空图骏，风高欲啸猿。河桥衰柳色，罢酒意难论。
送友沂南还·其三
作者：龚鼎孳
朝代：明
体裁：五言律诗

吹角军城暮，移帆荻苇鸣。不知秋近远，悬喜客柴荆。一雁征裘薄，千山捣练平。萧条京雒梦，全逐弃繻生。
送友沂南还·其二
作者：龚鼎孳
朝代：明
体裁：五言律诗

共有莼羹计，归舟羡尔先。潮残湖蟹出，霜劲塞雕还。戍火犹江海，乡愁并岁年。竹西团扇月，偏照锦连钱。
送友沂读礼返湘江和园次韵
作者：龚鼎孳
朝代：明
体裁：古风

日日春风玉山侧，浮云聚散安能测。猿峡方归万里舟，凤池暂失连城璧。斋厨瓮断阮公酿，梵灯幌接晨曦亮。鸡骨真堪道左怜，乌巢定结松门上。此别风烟几时见，车轮肠转千山遍。明月空悬湘水琴，芳尘早拂桐楼研。南徐雪浪金陵酒，游屐分携吾未久。花竹青溪路可寻，蓬蒿旧侣人还有。沧洲鸥鹭报平安，君见春明万事难。汹汹惊心犹北部，翩翩过眼半南冠。人情热向黄麻纸，肯踏龙门问元礼。汲黯徒卑汉殿薪，侏儒竟傲东方米。梦回愿息风波噩，我与尊公甘宦薄。绕膝欢能托彩毫，看囊拙自虚金错。白首心期落日中，少年乐事减衰翁。隋堤杨柳应全长，绛烛笙箫许更同。明发征人怀靡及，勘君且忍长途泣。才子宁忧遭遇迟，群儿或忌声名立。殷勤岐路赠将离，勿忘天涯加饭时。沙鸿北度鱼西上，不寄相思欲寄谁。
送同年裴晋卿银台归晋阳·其一
作者：龚鼎孳
朝代：明
体裁：七言律诗

榜花三十六年春，老辈重惊去一人。海内星怜兄弟散，樽前云讶弈棋新。风霜记昔行骢马，岩壑何当卧凤鳞。多少苍生占后乐，眠餐珍重午桥身。
送同年裴晋卿银台归晋阳·其二
作者：龚鼎孳
朝代：明
体裁：七言律诗

日边綵燕转初晖，冻柳犹怜折赠稀。官已积薪才被放，梦悬丛桂几能归。君恩浩荡容安枕，吾道艰难且拂衣。大有蒲轮优硕果，时清那易老渔矶。
送吴公令归洞庭
作者：龚鼎孳
朝代：明
体裁：七言绝句

风义延陵才邺下，论文樽酒快英游。扁舟橘绿橙黄日，待我同凌万顷秋。
送吴六益·其一
作者：龚鼎孳
朝代：明
体裁：七言绝句

秋生石磴碧萝阴，客散閒门鸟雀深。最爱能文吴季重，玉琴诗好傲朝簪。
送吴六益·其七
作者：龚鼎孳
朝代：明
体裁：七言绝句

官斋冰雪对琳琅，修竹风凝画戟香。乱定山川誇信美，一时才子并游梁。
送吴六益·其三
作者：龚鼎孳
朝代：明
体裁：七言绝句

长安宫阙郁嵯峨，醉倚青春发浩歌。熊馆上林争奏赋，偏怜击筑羽声多。
送吴六益·其二
作者：龚鼎孳
朝代：明
体裁：七言绝句

一出春山老蕨薇，酒垆高卧似岩扉。云间入雒非羁宦，未许缁尘改素衣。
送吴六益·其五
作者：龚鼎孳
朝代：明
体裁：七言绝句

天涯香草恨凄凄，翡翠帘栊碧玉蹄。笔倚珊瑚新句就，美人云压画楼低。
送吴六益·其六
作者：龚鼎孳
朝代：明
体裁：七言绝句

冲泥深夜醉平原，银烛烧残过雨痕。三叹清商高兴发，异时子建与重论。
送吴六益·其四
作者：龚鼎孳
朝代：明
体裁：七言绝句

昭王台畔夕阳残，玉蝀金凫白露团。谁信高楼横笛夜，一声秋雁客心寒。
送吴冠五
作者：龚鼎孳
朝代：明
体裁：七言律诗

一卧閒扉为汝开，那堪分手隔衔杯。论诗榻忆残宵破，送客春怜绝塞回。都市藏名游子泪，独身排难古人才。江花社燕纷迎笑，辛苦双蓬北雪来。
送吴玉騧给谏假还里门再叠前韵·其一
作者：龚鼎孳
朝代：明
体裁：七言律诗

吹笛红亭指去程，建章宫阙止闻莺。鲍宣省户名原重，处默归装水并清。万事风烟聊对遣，一肩家国几时轻。杞忧近说江淮切，可有沧浪待濯缨。
送吴玉騧给谏假还里门再叠前韵·其三
作者：龚鼎孳
朝代：明
体裁：七言律诗

五陵衣马尽贤豪，有客归心属大刀。松菊共怜吾土近，茑萝真倚德门高。倦游情似三眠柳，过雨春添一尺涛。出画尚烦天下计，夜阑灯火忆抽毫。
送吴玉騧给谏假还里门再叠前韵·其二
作者：龚鼎孳
朝代：明
体裁：七言律诗

谢安捉鼻旧风流，辟召才乘入洛舟。勿讶桐阴留左掖，恰传象纬动皇州。袖中谏草人争诵，眼底疮痍泪未收。安得时平无衮阙，卿云长绕凤凰楼。
送吴见末守潮州和燕友韵·其一
作者：龚鼎孳
朝代：明
体裁：七言律诗

隔岁风烟万里游，钱塘箫鼓问回舟。却怜花发罗浮路，又值人分宛雒秋。云细鹧鸪啼急峡，雪晴蛟蜃蹴中流。悬知严助承明出，彩笔方春一倚楼。
送吴见末守潮州和燕友韵·其三
作者：龚鼎孳
朝代：明
体裁：七言律诗

玉帛南天自一家，条风燕雀静鸣笳。张灯客醉春星落，回骑书成岭雁斜。地远转蓬增白发，装轻携研抵丹砂。桄榔树下留歌啸，莫讶炎荒瘴疠赊。
送吴见末守潮州和燕友韵·其二
作者：龚鼎孳
朝代：明
体裁：七言律诗

西山寒日映朱丝，尚忆群贤拄笏时。骢马几看同雨霰，鳄鱼今又避旌麾。汝南风俗清流传，白下宾朋别墅棋。到日石湖春涨绿，为言吾梦绕江蓠。
送吴见末守潮州和燕友韵·其四
作者：龚鼎孳
朝代：明
体裁：七言律诗

经行处默投香渚，信汝家风万壑清。况有闽天传戍鼓，须令军府惮书生。征徭实望随车雨，农职能消下濑兵。还向中林延隐逸，陈蕃儒术重公卿。
送吴锦雯司李苏州·其一
作者：龚鼎孳
朝代：明
体裁：五言律诗

两峰高插汉，执辔望龙门。法曜临吴大，词名试吏尊。俊厨行部有，遗逸几山存。拔齑清霜后，春风长杜荪。
送吴锦雯司李苏州·其二
作者：龚鼎孳
朝代：明
体裁：五言律诗

昔闻于曼倩，启户待高车。活国仁贤事，回天夏楚馀。茧丝防竭泽，江海仗宁居。他日趋丹禁，还陈太息书。
送吴默岩太史谢病南归和洞门韵·其一
作者：龚鼎孳
朝代：明
体裁：七言律诗

五云唱第出群材，拂袖风清视草台。季札大名争伯仲，长卿多病喜归来。天低朔雁催行李，人到江关放早梅。还忆西堂高咏就，春池园柳对衔杯。
送吴默岩太史谢病南归和洞门韵·其二
作者：龚鼎孳
朝代：明
体裁：七言律诗

建业楼船烽火急，残秋涕泪几登台。中朝鹓鹭吾乡少，里社鸡豚战地来。休汝骑沾沙苑月，环滁山映玉壶梅。孤蓬自悔投林晚，羞举风前送客杯。
送周文夏侍御守制返荆溪周先以逋粮谪
作者：龚鼎孳
朝代：明
体裁：七言律诗

才喜花骢返柏台，又惊桐杖指兰陔。京华朋好依然散，天意东南恐未回。寒月单衫任昉泪，谈兵顾曲护军才。三吴父老如相问，阊阖今知杼轴哀。
送周栎园方伯北上用高义薄层云五字为韵·其一
作者：龚鼎孳
朝代：明
体裁：古风

信陵结客后，千载无人豪。壮夫意气尽，往往因钱刀。余实羁旅人，出门欣所遭。公瑾邈难俦，入座倾醇醪。相尚在襟期，馀事敦绨袍。清风拂朱弦，金石与我操。滔滔广陵水，中夜为波涛。俯视白日辉，仰视沧浪高。
送周栎园方伯北上用高义薄层云五字为韵·其三
作者：龚鼎孳
朝代：明
体裁：古风

是夕霜中禽，栖我池上阁。鸳鸯恋匹俦，胡为怨离索。古之钟情人，绸缪各有托。一奏回肠曲，再理湘君约。楚水寒不流，吴烟黯如昨。殷勤怀袖间，当风出香泽。耿耿视明河，参辰永相错。离别安可为，对酒且娱乐。林霰已交飞，晨风散黄鹤。赠子以将离，目成意不薄。
送周栎园方伯北上用高义薄层云五字为韵·其二
作者：龚鼎孳
朝代：明
体裁：古风

柳色满邗江，河桥动清吹。骊歌一尊酒，堕尽苍生泪。济世重元元，古贤有深智。萧然冰雪装，云峤恣遐寄。闽海化耕桑，川岩互相媚。万里京华行，图书缀征辔。白门梅始花，相见如梦寐。夜半草堂开，青灯炤奇字。三岁故人心，欢多语难閟。皎皎庭中月，为公烛明义。
送周栎园方伯北上用高义薄层云五字为韵·其五
作者：龚鼎孳
朝代：明
体裁：古风

故人纷京雒，山泽非所群。贱子耽微尚，贫窭亦自欣。瓮牖忍朝饥，高吟至夕曛。北山有丛桂，其罪诚当焚。四海一知己，进食意已勤。惠风扬幽兰，缟带芳相闻。嘉会不可常，别袂从此分。百里有素书，千里有浮云。
送周栎园方伯北上用高义薄层云五字为韵·其四
作者：龚鼎孳
朝代：明
体裁：古风

矫矫青骢马，司隶何风棱。岳岳龙门高，厨俊推先登。岁月既迁流，多难连滂膺。百折天所遗，玉琴耿朱绳。至今江海上，冽若万壑冰。君子崇令德，所患非缴矰。当时炙手人，时去谁见称。黾勉霜雪姿，孤柯峙岩层。
送周立五太史需次南归·其一
作者：龚鼎孳
朝代：明
体裁：七言律诗

瘦马西山拄笏多，天涯拙宦共蹉跎。何期短簿令公喜，数倚长松待客过。去舸青春催岸柳，开枰纤月散烟萝。饱看沙路车生耳，易说幽岩一放歌。
送周立五太史需次南归·其二
作者：龚鼎孳
朝代：明
体裁：七言律诗

当时簪笔承明侣，衮衮云霄急羽翰。一自閒居耽颂酒，相逢迁客羡无官。薄装鸟雀门先改，蓬鬓乾坤眼皙宽。趣驾兴防高卧浅，肯将胜日负林峦。
送周靖公
作者：龚鼎孳
朝代：明
体裁：七言律诗

才见停装岁色侵，又怜立马古城阴。一行朔雁还乡路，六载原鸰急难心。日有飞沙吹布帽，真看被酒共春衾。梁园雪后梅全放，归到巡檐笑岂禁。
送唐祖命南归·其一
作者：龚鼎孳
朝代：明
体裁：七言律诗

鬓影衣香不可留，竟携好月返林丘。名高邺下争推赋，酒熟成都又倦游。江草梦连双桨路，藕花风送五湖秋。还家莫更怜三匝，闻道桃林欲放牛。
送唐祖命南归·其二
作者：龚鼎孳
朝代：明
体裁：七言律诗

穷涂星聚且淹留，百尺人甘老一丘。细雨斜风江上别，玉箫团扇镜中游。子规共忍千山血，鶗鴂曾伤众草秋。去后银河遥极目，鹊桥南畔是牵牛。
送园次出守吴兴次仲调韵·其一
作者：龚鼎孳
朝代：明
体裁：七言律诗

故人踪迹满江湖，每对春星忆玉壶。爱客乍传刘尹至，买山得似郗公无。能销狱讼安耕织，竟许朋游入画图。作吏无妨高士趣，廉泉香渚到今孤。
送园次出守吴兴次仲调韵·其二
作者：龚鼎孳
朝代：明
体裁：七言律诗

五色骅骝千骑俱，东方揽辔勿踟躇。衣冠旧日倾吴会，杼柚频年倚奥区。健吏救时心欲细，遗民望活眼全枯。功名黄霸徵书急，早遣南天喘息苏。
送夏山尊之新泰尉·其一
作者：龚鼎孳
朝代：明
体裁：七言律诗

花落春城送沈郎，隔年又见紫藤香。翩翩似汝争垂组，郁郁吾谁对举觞。持版风流矜白皙，捲帘岳色动青苍。官閒倘忆江南乐，试望吴门匹练长。
送夏山尊之新泰尉·其二
作者：龚鼎孳
朝代：明
体裁：七言律诗

兵后山城父老残，家家扶杖迓雕鞍。禄微总爱桑麻静，地瘠须知税敛难。明月千掫连泰畤，春风箫鼓记长安。勿言枳棘飞腾薄，多少云霄暖眼看。
送天童侍者正句上人进香毕还山兼柬木老和尚
作者：龚鼎孳
朝代：明
体裁：七言律诗

苦忆崆峒问道年，瓣香心泪堕枯禅。清言日秉松间拂，妙义澜翻树杪泉。九市云烟欹枕梦，一门安隐过江船。还山代启狮王座，为许飘蓬曳屦前。
送太传息斋先生假归吴门·其一
作者：龚鼎孳
朝代：明
体裁：七言律诗

前秋请急去秋还，驿路霜华照客颜。自是国恩偏紫阁，那能天意遂青山。梁鸿白首綦巾重，谢傅苍生屐齿閒。好趁莼鲈催放舸，西风寒雁满江关。
送太传息斋先生假归吴门·其三
作者：龚鼎孳
朝代：明
体裁：七言律诗

隐囊玉麈遍烟霞，往昔宾朋发半华。夹岸晴霜乌桕树，到门香雪马塍花。回看笼鸟归无计，笑捲纶竿日未斜。座上若逢曹子建，青灯东阁话天涯。
送太传息斋先生假归吴门·其二
作者：龚鼎孳
朝代：明
体裁：七言律诗

三吴消息近如何，砧杵声中野哭过。投匦已怜游士尽，算缗徒讶赭衣多。鱼龙旧垒缘江戍，箫鼓高城横海戈。流涕慰安诸父老，主恩开府戒骊珂。
送太传息斋先生假归吴门·其四
作者：龚鼎孳
朝代：明
体裁：七言律诗

一亩亭台榆柳垂，画栏风定唱经时。沙堤早割王珣宅，履道翻荒白传池。此去川岩增净业，重来鱼鸟识前期。急流始验神仙福，过眼长安几弈棋。
送姜与可之聊城丞即和其留别韵
作者：龚鼎孳
朝代：明
体裁：古风

长安胜日临高台，毗卢风叶空林开。采友堂前双枣树，草桥亭子多苍苔。狂歌痛饮未索莫，高车驷马从轰豗。夜阑灯灺不归去，月寒街鼓沈秋埃。与君少弟平生交，烟波桃叶朱楼高。幽人桂丛满江海，笑谈往往空人曹。一卧沧洲当乐死，避人更著藏山史。人生那得行胸臆，跃马嬴粮复聚此。高李论文入酒垆，依稀旧雨长干寺。吴郎苦贫韩郎病，阿九他乡作游子。湘潭一别不再逢，可怜龙槐兼偃松。晨星已落风物改，凄凉草土馀衰容。君今屈首巢一枝，片帆明日辞京师。手板看山亦不恶，岌必贵官堪朵颐。讼庭吏散落花多，束带长吟奈汝何。若耶溪水樵风钓，容我先归理涧阿。
送姜如农给谏谪戍宛陵兼怀如须大行·其一
作者：龚鼎孳
朝代：明
体裁：七言律诗

我策疲骡君策蹇，芒鞋双踏铁门开。布衣煖觉春晖重，青史名容后进陪。去国一身真报母，投荒万里亦怜才。欣看折坂存遗直，狐虎纷纭已死灰。
送姜如农给谏谪戍宛陵兼怀如须大行·其三
作者：龚鼎孳
朝代：明
体裁：七言律诗

五云双阙杖声高，痴血淋漓裹敝袍。一代直臣肤发贵，尔时中使指挥劳。招魂白简悬霜日，瞥眼青天过海涛。鼎镬已除钩党息，重阍原不薄吾曹。
送姜如农给谏谪戍宛陵兼怀如须大行·其二
作者：龚鼎孳
朝代：明
体裁：七言律诗

善人在患急于饥，讼子冤书誓拂衣。自许龙鳞犹可逆，未防虎乙尽能威。士逢狱吏微躯贱，天牖朝贤谏草稀。七尺千秋君并得，敢云九死一言非。
送姜如农给谏谪戍宛陵兼怀如须大行·其四
作者：龚鼎孳
朝代：明
体裁：七言律诗

英雄涉世耐饥寒，不爱黄金与贵官。槛上朱云求死易，眼前范叔告人难。一门仗节悲秋草，多士同时惜户兰。归去季方连榻夜，莫言近事恐冲冠。
送姜子翥返京口
作者：龚鼎孳
朝代：明
体裁：七言律诗

名士能来千里驾，故人未买五湖舟。江山梦过瓜洲好，文酒君因草具留。开阁赐书思旧德，还家潮信逼新秋。袖中携我诗篇去，把向金焦最上头。
送姜铁夫
作者：龚鼎孳
朝代：明
体裁：五言律诗

东海姜公子，诗名邺下传。珠琴森古调，霜角警秋天。酒罢登楼地，灯深读史年。多情还涕泪，官柳玉鞭前。
送孔心易佥宪提学河南·其一
作者：龚鼎孳
朝代：明
体裁：七言律诗

当时吐舌延英下，执戟人能伏阁呼。竟转龙鳞天北极，旋行骢马地东吴。山中药物淹高枕，雒下生徒拜大儒。上殿即前稽古席，六经鲁壁重球图。
送孔心易佥宪提学河南·其二
作者：龚鼎孳
朝代：明
体裁：七言律诗

翟公门径惟秋草，喜有轩车日夕过。高论世推公绪盛，穷交书念孝章多。中原战定留桃李，隔岁诗成问薜萝。终信圣朝文治急，朔风驱马渡浑河。
送孙惟一读学假归·其一
作者：龚鼎孳
朝代：明
体裁：五言律诗

京雒风尘地，急流君遽归。名悬黄阁待，心傍碧山飞。丛桂秋应长，南星落渐稀。故人如问讯，吾亦梦渔矶。
送孙惟一读学假归·其二
作者：龚鼎孳
朝代：明
体裁：五言律诗

江淮沉陆后，丘壑事何如。但爱幽居稳，无妨生计疏。屐常开别墅，书合著河渠。青眼金沟柳，还迎四望车。
送孙文学
作者：龚鼎孳
朝代：明
体裁：五言律诗

徒步来千里，新诗洒万言。吾衰惭泛梗，情重佩芳荪。名士延陵里，清流月旦门。勿为穷鸟赋，天海纵飞翻。
送孙颉初以参藩督粮七闽兼柬秋岳·其一
作者：龚鼎孳
朝代：明
体裁：七言律诗

閒门鸟散惟深掩，数有高谈慰索居。红烛宵凉才对酒，仙霞秋好正驱车。南天鼓角何时罢，穷海微求比屋虚。辛苦量沙须早计，借筹军府劝耕锄。
送孙颉初以参藩督粮七闽兼柬秋岳·其二
作者：龚鼎孳
朝代：明
体裁：七言律诗

榕绿蕉红引去航，浮云落日远相望。交游意气真豪俊，汾晋山川旧郁苍。朝论已虚台阁待，闽疆实虑战争荒。归逢倦圃青樽动，为说发临忆侍郎。
送孝绪弟之临安广文任·其一
作者：龚鼎孳
朝代：明
体裁：古风

经乱无故乡，藏身无显官。禄微难逮养，泪湿春盘寒。骐骥骋绝坂，雕隼卑苟安。庶待兵甲消，宁耽缨佩欢。道衰沉六籍，世异轻儒冠。白马跃中衢，金铁交巑岏。戟门朱粉多，佣侩生羽翰。皇天一倾否，富贵纷脧刓。盗贼亦有名，不顾人理残。闵彼绳枢子，裋褐尝不完。抱膝穷一经，崎岖断晨餐。朝愁楚骚婴，夕慨玄亭繁。赖有皋比人，聿振大雅观。登高发妙唱，百草依芳兰。共宝冰雪姿，萧艾孰敢干。颓流激大壑，砥柱良独难。山深井邑荒，尚闻蛇虎蟠。达士贞万变，守身诚多端。
送孝绪弟之临安广文任·其二
作者：龚鼎孳
朝代：明
体裁：古风

忽漫五日别，转悟三月聚。万里萍梗心，十年榛棘路。甲申乙酉间，鼎俎郁缠互。璇箓裂河山，朝簪欢党锢。骨肉顿分析，门祸随天步。孝穆既北留，昭关亦南渡。延颈企河清，窜迹阻江戍。铁矢冲寒潮，訾决群凶怒。歌舞化灰尘，斯谋良再误。所幸鲸蜺疏，因致鹡鸰遇。胥台半春草，西陵尚烟树。雪涕矫悽抱，引欢发新寤。鹏背方负天，豹班犹隐雾。青毡岂足托，丹梯聊可赴。煌煌先圣宫，琴钟守韶濩。稽古志士荣，大业起儒素。及此动离筵，征轺过春雨。行矣乘云风，吾将老农圃。
送孟传是之娄县令
作者：龚鼎孳
朝代：明
体裁：七言律诗

籍甚人才数孟舒，江花初拥使君车。久期丹笔流膏雨，却遣青山对簿书。开阁客吟豪士赋，鲙鲈清比武昌鱼。征徭须为农桑减，近诏循良急拜除。
送孟子传是归武昌
作者：龚鼎孳
朝代：明
体裁：七言律诗

黄州对岸樊山好，梦里扁舟二十年。客舍正临芦苇月，秋风又上木兰船。公车暂罢官仍达，绣被难分事可怜。谁问旧游蓬转迹，白头扶病菊花前。
送季沧苇侍御假还维扬次梁玉立司马韵·其一
作者：龚鼎孳
朝代：明
体裁：七言律诗

春风行雁数归程，夹岸垂杨乱晓莺。挂席初逢三月雨，载书岂累一囊清。庭闱岁月天应爱，出处名贤事不轻。回首长安烟雾里，几人骝马急飞缨。
送季沧苇侍御假还维扬次梁玉立司马韵·其三
作者：龚鼎孳
朝代：明
体裁：七言律诗

当歌对酒亦人豪，岐路相怜金错刀。脍鲤玉盘春正永，停骢花墅步仍高。匿时暂息千钧弩，待我同观八月涛。乘暇察眉忧不细，东南民力惜秋毫。
送季沧苇侍御假还维扬次梁玉立司马韵·其二
作者：龚鼎孳
朝代：明
体裁：七言律诗

君家兄弟总清流，砥柱能回滟滪舟。急难至今惭北海，党人曾未恕西州。舟还乐踰三公养，痛定心寒一网收。胶漆旧游分手尽，花时萧瑟罢登楼。
送季长松廷尉罢归·其一
作者：龚鼎孳
朝代：明
体裁：七言律诗

廷争已决投林计，竟逐秋风卧海滨。宦味残时莼鲙美，主恩阔处白鸥亲。犯颜旧是君家事，袖手还珍强仕身。丹陛坐看难塞责，江南今日果无人。
送季长松廷尉罢归·其二
作者：龚鼎孳
朝代：明
体裁：七言律诗

清樽红烛心才醉，忽讶骊驹动玉珂。季布平生无宿诺，翟公门径任张罗。眼中客散惊衰鬓，天下兵销足放歌。宣室正闻求治切，岂容强项稳岩阿。
送宋太守之毗陵
作者：龚鼎孳
朝代：明
体裁：七言律诗

典郡犹堪起大名，居然金马薄游情。解嘲禄位过千石，卧阁江山冠百城。尽历云霄馀感慨，恐逢高隐累经营。乘骢暂避诸年少，司隶重瞻殿上行。
送宋尚木出守潮州兼柬直方宗卿·其一
作者：龚鼎孳
朝代：明
体裁：七言律诗

十年执戟子云疲，江海风烟怅一麾。客去燕台花絮晚，书传军吏鳄鱼知。关山吹角连铃阁，战地求金痛茧丝。犹喜征南诸部曲，楼船心折借筹时。
送宋尚木出守潮州兼柬直方宗卿·其二
作者：龚鼎孳
朝代：明
体裁：七言律诗

机云入雒擅风流，群彦鸣珂况胜游。那意春星乌鹊散，重惊岭峤鹧鸪秋。疮痍到眼劳朱绂，聚集何时慰白头。台阁大名须伯仲，政成五马莫淹留。
送宋牧仲别驾
作者：龚鼎孳
朝代：明
体裁：五言律诗

畴昔过梁苑，群贤接轸游。临风怀宋玉，明月满黄州。政静凝香榻，天开负米楼。飞腾行自爱，相业汝家优。
送宋辕文宗卿谢病归云间用空同送刘公归东山草堂韵
作者：龚鼎孳
朝代：明
体裁：古风

长河扬轻飙，飒飒烟帆孤。北发蓟门城，南指三泖湖。广平先生湖畔居，猿鹤当户叫龙趋。地连震泽风涛涌，千嶂插天苍翠动。贺监初营镜水曲，宠王翻惜贾生哭。此行企脚同栗里，吾曹折胁惭张禄。汝南月旦旧有声，大雅鼓吹争休明。陈夏李徐各沦谢，海内十年未解兵。出处平生大节见，如公岂必明光殿。乌衣群从盛机云，一壑八驺人总羡。同时李郭难跻攀，掉头苦忆淮南山。满堂美人空伫立，皓齿明眸去君侧。三秋气正感寂寥，九辩心谁知悱恻。年来贝锦无停织，公归差壮东南色。青天出日自杲杲，层云漫滚阴崖黑。野夫放逐头已白，倔强那能重变塞。去辙再脂犹悔晚，参差落叶随阡陌。举棋胜负宁终极，纷纷当国与去国，孙刘三公殊易得。且勿问，大小疏，人生行意真良图。冰山炙手无时无，曷不少忍须臾乎，始信东山耕织非潜夫。归休哉！谁信东山耕织非潜夫。
送官绥之返楚·其一
作者：龚鼎孳
朝代：明
体裁：五言律诗

旧雨逢簪盍，难为桑海言。人犹五柳傲，愁对二毛繁。乌鹊春江树，铜驼战血痕。士衡方入雒，犹喜未华轩。
送官绥之返楚·其三
作者：龚鼎孳
朝代：明
体裁：五言律诗

玉案当风堕，情芳比四愁。乾坤偏雨雪，河岳过衣裘。宦薄文章进，心长道路休。江天犹斗伐，不敢梦并州。
送官绥之返楚·其二
作者：龚鼎孳
朝代：明
体裁：五言律诗

吾道惭龙腹，诸州盛虎旗。世同西塞水，悔已北山移。老大今容鬓，艰危各岁时。蕙兰零落后，心折楚臣辞。
送官绥之返楚·其五
作者：龚鼎孳
朝代：明
体裁：五言律诗

乌衣门巷失，不改旧青毡。留井同王粲，横经得郑玄。运移龙德晦，书就鹿车悬。为计归田日，先生缺酒钱。
送官绥之返楚·其六
作者：龚鼎孳
朝代：明
体裁：五言律诗

君家珠树并，文藻类阴何。朋旧中原散，星霜涕泪过。何山容采药，薄海正横戈。吾计从张翰，徵君有薜萝。
送官绥之返楚·其四
作者：龚鼎孳
朝代：明
体裁：五言律诗

离乱从初说，山川到眼枯。寺荒僧腊尽，泉老树香孤。野嶂晨吹角，江村夜诟租。十年亲草檄，得见太平无。
送客
作者：龚鼎孳
朝代：明
体裁：七言绝句

萧寺秋阶落叶平，论文长共坐柴荆。最怜头白西风后，一夜钟残送客行。
送尹澜柱考功归养
作者：龚鼎孳
朝代：明
体裁：七言律诗

山裴清要天衢近，时世偏歌行路难。似汝最标冰雪誉，何人不作典型看。春衣香动桄榔雨，玉尺凉生荔子盘。亲健将车须入雒，更持金镜领鹓鸾。
送山公南还叠前韵·其一
作者：龚鼎孳
朝代：明
体裁：七言律诗

天涯小住顿忘年，胜日频参玉版禅。入户相怜如好月，出山何事不清泉。花深梦蜡青萝屐，病起凉生绿雨船。坐识诸天龙象集，法幢亲竖至尊前。
送山公南还叠前韵·其二
作者：龚鼎孳
朝代：明
体裁：七言律诗

情怀难遣近中年，结习兼繁文字禅。共被缘犹虚木榻，上书天竟许云泉。前期嵇吕相思驾，别路江湖独夜船。终爱素心晨夕并，西枝待筑啸堂前。
送岱观之德清广文任用李空同秋夜徐编修宅宴别醉歌韵
作者：龚鼎孳
朝代：明
体裁：古风

昔日长松之下婆娑舞，叶落萧寺荒苔古。长歌短咏醉未歇，殿角明星向松吐。酒人近蒙贵客怒，一言不合辄鼎俎。惊定看颜别几日，头白莫救苍生苦。嗫嚅耳语计何拙，过眼风波纷可睹。曼容禄薄叔夜懒，且免朝谒趋三府。男儿得意岂台阁，世事翻覆同云雨。萝薜萧萧高卧时，又当苕霅回舟期。郑虔厨饭料得饱，季鹰莼鲈谁不思。延陵君子邈鸿举，一官车马劳奔疲。借筹终让衔杯口，韦曲城南丘壑有。阴雪仍侵禅院竹，凉飙坐傲金沟柳。夙世烟霞富词苑，吟诗作画真老手。长揖公卿谢迫促，高怀寂寞存交友。玉壶金络逝难留，素瑟清商晚堪守。故人相送寺门路，还指双松期皓首。汉庭纁帛迟幽人，一雪此言耀台斗。
送岱观还西凉·其一
作者：龚鼎孳
朝代：明
体裁：七言律诗

脱屣一官身健在，但无离别岂悲伤。秦关路挟千峰壮，人气佳连九月凉。对簿欣逢朋旧面，登楼勿忘水云乡。十年京雒吾衰甚，为汝先裁薜荔裳。
送岱观还西凉·其三
作者：龚鼎孳
朝代：明
体裁：七言律诗

怜才大有刘开府，失路飘零岂足伤。幕静河湟销甲马，曲成铙吹谱伊凉。庾楼月好时回骑，桓笛风高一望乡。何限孤寒须拂拭，早归黄阁佐垂裳。
送岱观还西凉·其二
作者：龚鼎孳
朝代：明
体裁：七言律诗

陈郎憔悴韩郎逝，对酒当歌那不伤。龙井诗篇还老健，虎坊秋月太荒凉。风霜出塞馀华发，词赋依人即故乡。应羡归来严给事，西湖烟月日褰裳。
送崔清潭方伯之江南
作者：龚鼎孳
朝代：明
体裁：七言律诗

长河杨柳锦帆高，南土楼船静海涛。建业名藩雄北府，季圭威望重东曹。敛眉兵火民严急，抵掌缗钱庙算劳。绩奏旬宣看特拜，仲华二十已旌旄。
送嵇尔遐司李严州·其一
作者：龚鼎孳
朝代：明
体裁：七言律诗

花发春城碧草齐，扬舲直指海云西。洞箫香度吴趋月，锦石潮连越女溪。朝日镜台临过燕，清冰官阁胜燃犀。悬知康乐耽幽兴，拂石重寻野客题。
送嵇尔遐司李严州·其二
作者：龚鼎孳
朝代：明
体裁：七言律诗

客星一拥羊裘卧，风节东京起尺丝。开阁正当垂钓处，看山须及送春时。神仙仕宦兼岩壑，今古登临解别离。他日君房升鼎轴，故人狂态可相宜。
送左虔孙通政谢病归河间
作者：龚鼎孳
朝代：明
体裁：七言律诗

青门冠盖隘天衢，藉甚贤哉于大夫。此去烟霄翔万仞，向来人物重三都。清秋药饵须消息，近甸田园问有无。坐见桓荣车马盛，禁闱重席待真儒。
送康小范返白下兼怀顾修远
作者：龚鼎孳
朝代：明
体裁：七言律诗

先生抱膝建康城，梁市吟成入雒行。晁贾有书终见报，烟波重别若为情。云霄落莫存青眼，项领儿童怪盛名。尚忆奇才满东阁，坐中独数弃繻生。
送张元公中丞开府河南
作者：龚鼎孳
朝代：明
体裁：七言律诗

彤弧重锡未央宫，嵩雒山川赐履中。千里鱼龙安禹甸，两河耕耨继豳风。兵销油幕閒铜虎，吏指都亭识铁骢。羊杜勋名开阁待，更分霖雨慰飘蓬。
送张友鸿司李云南·其一
作者：龚鼎孳
朝代：明
体裁：七言律诗

十年心赏凌云赋，今日才看负弩迎。战定昆明非绝域，功成定远本书生。遗民对簿堪垂涕，沃壤连云易辍耕。为语嫖姚深拊恤，宵衣辛苦问南征。
送张友鸿司李云南·其二
作者：龚鼎孳
朝代：明
体裁：七言律诗

毗卢阁上秋山满，并立苍茫过夕阳。人指南云将万里，霜回朔雁正千行。龙媒历块倾天厩，鸟道梯空豁夜郎。眠食身强吟啸暇，预筹封事答明光。
送张履吉中翰随征云南
作者：龚鼎孳
朝代：明
体裁：七言律诗

锦带吴钩万里游，赤车驷马足风流。星明古堠秋花发，檄就蛮江战鼓收。严助侍中初奉使，张骞绝域易封侯。西南父老应扶杖，为说疮痍系主忧。
送张毅孺之吴门
作者：龚鼎孳
朝代：明
体裁：七言律诗

古巷寒扉对朔风，春城花发怅吴鸿。孤蓬兴已山阴尽，高咏人传长史工。入梦池塘悲蔓草，当时文酒忆江枫。倦游岩壑须招隐，谁遣经营安道同。
送张礼春太史假归京口为尊公称寿
作者：龚鼎孳
朝代：明
体裁：七言律诗

结佩芳兰快纪群，凤城秋早袂偏分。金茎露湛千春酒，丹仗天开五色云。东观弟兄齐珥笔，南宫灯火细论文。一门以内皆霖雨，领袖清流已到君。
送彭中郎返中州中郎为禹峰仲子才名藉甚随其兄武试入都·其二
作者：龚鼎孳
朝代：明
体裁：七言律诗

登临羡汝悲歌发，地界曹袁战鬼多。文士身争兵火健，中原泪送鼓鼙过。何人床下题龙凤，晚岁天涯负薜萝。长剑短裘年少客，壮心落日满滹沱。
送彭孝先司理登州·其一
作者：龚鼎孳
朝代：明
体裁：七言律诗

法曹槜李知名早，淮上牢修党禁书。清节转因投杼重，海云重快卷帘初。刃游僻郡才逾老，泪落苍生喘未舒。天意向闻三宥切，青灯丹笔好踌躇。
送彭孝先司理登州·其二
作者：龚鼎孳
朝代：明
体裁：七言律诗

几日建康驰白羽，戈船烽火照江城。即知貔虎从天下，却恐鲸鲵逐浪生。帆转庙湾鼍鼓急，秋连津树蜃楼明。蓬莱月出还清啸，自古文人善料兵。
送徐亦史之骥沙·其一
作者：龚鼎孳
朝代：明
体裁：七言律诗

万峰秋尽塞鸿纷，江上君山喜属君。家学旧传南史笔，宦游不累北山文。楼船月出閒津鼓，苜蓿花开隐幕云。到日伟长中论就，石渠名姓已先闻。
送徐亦史之骥沙·其三
作者：龚鼎孳
朝代：明
体裁：七言律诗

连江碧草入芳皋，赋就閒居缓二毛。轻骑语难攀孺子，驯龙书勿绝山涛。玉台今代传新咏，璧月三秋堪大刀。何限五陵衣马色，朔风无计慰同袍。
送徐亦史之骥沙·其二
作者：龚鼎孳
朝代：明
体裁：七言律诗

谈笑谁能解众纷，从来钩党盛三君。百年胶漆思雷义，四壁江山有少文。日丽朱琴挥白雪，身閒绛帐阅秋云。凭将幽梦呼猿鹤，棋局长安不可闻。
送徐亦史之骥沙·其四
作者：龚鼎孳
朝代：明
体裁：七言律诗

晴沙龙卧自神皋，藿食春盘有涧毛。季野四时藏月旦，徵君千顷静风涛。乱馀微禄兰陵酒，别后相思金错刀。官舍未须愁系马，汉宫鲜锦待江袍。
送徐亦史之骥沙寿孝威即和其述感韵·其一
作者：龚鼎孳
朝代：明
体裁：七言律诗

灵均始降今何夕，草具重斟醉后觞。积雪方当明月照，青云真让客星狂。名山瑶草千春碧，虚馆朱琴五夜张。汉殿黄金将买赋，勿言才子倦游梁。
送徐子星观察兖东次檗子韵·其一
作者：龚鼎孳
朝代：明
体裁：七言律诗

劲节峨峨百尺松，南州名土抗君宗。十年禁闼犹饥鹤，一把旌麾问卧龙。长啸好留东武月，秋衾还梦未央钟。褰帷正值阳回后，汉诏方春急劝农。
送徐子星观察兖东次檗子韵·其二
作者：龚鼎孳
朝代：明
体裁：七言律诗

庙算殷忧系脱巾，四方水旱一时闻。澄清竟累张文纪，菑异谁询谷子云。是处鱼丽虚大府，几时虎冠靖诸军。长沙暂去终前席，讽议全空绛灌群。
送徐敬庵侍御视鹾两淮·其一
作者：龚鼎孳
朝代：明
体裁：五言律诗

十六年中事，英游共岁寒。风波吾世习，朋友宦途看。客思三眠柳，天心九畹兰。临分笳吹发，云际下鹓鸾。
送徐敬庵侍御视鹾两淮·其三
作者：龚鼎孳
朝代：明
体裁：五言律诗

江淮灾叠告，盬荚计何如。国倚连樯估，人经竭泽渔。诸方延颈诏，使者察眉书。膏雨浮歌吹，行行骢马初。
送徐敬庵侍御视鹾两淮·其二
作者：龚鼎孳
朝代：明
体裁：五言律诗

谏草腾交戟，心输谠论频。风霜能活世，冰雪不谋身。贾董言方用，黄虞俗易淳。御屏恒属目，亲记皂囊人。
送徐敬庵侍御视鹾两淮·其四
作者：龚鼎孳
朝代：明
体裁：五言律诗

隋堤冠盖路，宾客胜游同。月似南楼满，江从北固通。平生欢醉李，踪迹感飘蓬。相见询羁宦，秋帆拟趁风。
送徐文漪南行·其一
作者：龚鼎孳
朝代：明
体裁：五言律诗

渭城骊唱发，秋草系离情。烛下红闺泪，江干锦瑟声。花愁消北里，柳色劝南征。急践封侯约，调琴待息兵。
送徐文漪南行·其二
作者：龚鼎孳
朝代：明
体裁：五言律诗

绝塞金风动，谁怜少妇愁。马蹄过急雨，蛩响乱新秋。欲近双星夕，偏开万里舟。龙沙今夜梦，先绕竹西楼。
送徐月鹿工部之清江浦
作者：龚鼎孳
朝代：明
体裁：七言律诗

秋灯乡话客全稀，去马燕台又落晖。梦里楼船连水市，官中竹树倚渔矶。江花何逊吟时发，估舶孙恩战后非。安得从君过里社，钓鱼射鸭老柴扉。
送戴杲庵
作者：龚鼎孳
朝代：明
体裁：五言律诗

命驾来千里，清秋落叶翻。遥怜张翰鲙，正傍戴颙园。双屐青门健，三茅丹灶存。故人衰懒意，归日与君论。
送戴经碧太史参藩江西·其一
作者：龚鼎孳
朝代：明
体裁：七言律诗

骊驹记送南阳节，今日西江锦缆同。宰执除官先上第，朝廷前席有家风。履声争忆三台省，彩笔方悬五柞宫。玉笛离亭斜雁外，菊花幽巷老孤篷。
送戴经碧太史参藩江西·其二
作者：龚鼎孳
朝代：明
体裁：七言律诗

滕王高阁临南浦，沙月曾停万里船。词客江山馀感慨，清秋棨戟下风烟。军书插羽尝千舸，确土烧畬未十年。赋敛早忧民力竭，古来相业重旬宣。
送报恩和尚还山
作者：龚鼎孳
朝代：明
体裁：七言律诗

金轮峰项转金轮，大海风帆又一巡。狮子座开宫阙地，龙髯天示去来因。威音钟鼓尘沙界，忠孝钳锤末法人。惭愧旅堂先记莂，一瓢归许问迷津。
送文漪之天雄·其一
作者：龚鼎孳
朝代：明
体裁：七言律诗

射雕沙涌朔云黄，雁去桑乾下夕阳。三辅月寒吹角垒，五陵花近打毬场。探丸急避东都侠，弹瑟休沾北里香。极目大河心滚滚，长干楼阁锁垂杨。
送文漪之天雄·其二
作者：龚鼎孳
朝代：明
体裁：七言律诗

题诗记送龙湫别，残烛丹阳客话孤。飘泊风烟今晚暮，揽持白皙已髭须。清霜十月催征骑，落日三关映湛卢。班傅功名须努力，病夫身早属江湖。
送文漪之济上·其一
作者：龚鼎孳
朝代：明
体裁：七言绝句

徂徕山畔住征骖，想像金泥七十函。匹练吴门能极目，那须重唱望江南。
送文漪之济上·其三
作者：龚鼎孳
朝代：明
体裁：七言绝句

碧嶂青霜度玉鞍，文鱼锦字报加餐。翩翩席上行珠履，莫作寻常弹铗看。
送文漪之济上·其二
作者：龚鼎孳
朝代：明
体裁：七言绝句

驿路鸣榔过早梅，南枝香傍北枝开。桃花济水胭脂色，同衬寒香到镜台。
送文漪之济上·其五
作者：龚鼎孳
朝代：明
体裁：七言绝句

千山雪色照吴钩，衰柳寒枫送别愁。总使临邛能重客，金樽不换鹔鹴裘。
送文漪之济上·其六
作者：龚鼎孳
朝代：明
体裁：七言绝句

西北高楼日暮情，郁金裙衩坐搊筝。殷勤除夜椒花盏，少妇红闺早计程。
送文漪之济上·其四
作者：龚鼎孳
朝代：明
体裁：七言绝句

长安花月紫游缰，击筑高歌侠少场。金埒五陵初罢酒，玉人十日坐分香。
送方孟甲之晋阳
作者：龚鼎孳
朝代：明
体裁：七言律诗

岭表遥同汗漫游，江山万里入扁舟。诗成回雁逢青眼，酒罢啼猿记白头。三月柳寒燕地雪，孤云人隔太行秋。幽并跃马还悲壮，莫叹风尘老敝裘。
送施少参还宛
作者：龚鼎孳
朝代：明
体裁：五言律诗

敬亭烟景好，早信倦飞还。出似王猷舫，归馀谢朓山。川崖留胜迹，仕隐界微閒。了不看除日，柴扉任意关。
送施砚山侍御请假南归兼怀泖上诸同志
作者：龚鼎孳
朝代：明
体裁：七言律诗

江南人物中朝少，又见春帆一客归。揽辔暂须停昼锦，悬鼗那忍负宵衣。骢行吴苑风花暮，袖拂秦关雪色飞。谏劄早腾兵敛息，更招卬友出渔矶。
送旅公还山和圣秋韵·其一
作者：龚鼎孳
朝代：明
体裁：七言律诗

物外心期已判年，愁中颜鬓羡安禅。每因听法依龙树，似有奔雷响石泉。乙夜天香留半偈，千峰秋月到归船。临分更洒遗弓泪，想像论才讲座前。
送旅公还山和圣秋韵·其二
作者：龚鼎孳
朝代：明
体裁：七言律诗

空林合并更何年，觉后幽栖岂缚禅。慧远烟霞宜白社，谢公人物尚红泉。藕花争拂风中麈，鸥鹭微惊天上船。步屧莫辞过倦圃，旧游羁思一灯前。
送既庭归吴门·其一
作者：龚鼎孳
朝代：明
体裁：七言律诗

右文盛世恩难测，斧钺弓旌并日开。尚有雄风悲九辩，虚将水镜信三台。运当名士迟霄汉，天遣奇书富草莱。寄语可中亭畔月，扁舟吾拟及秋回。
送既庭归吴门·其二
作者：龚鼎孳
朝代：明
体裁：七言律诗

急雨空阶响二更，烛华偏对病夫明。难堪虎兕歌原野，忽漫骊驹动渭城。碧草长河过戍骑，青山夏木老啼莺。匡时铁石期吾党，不尽梅花玉笛情。
送春用王摩诘酌酒与裴回韵
作者：龚鼎孳
朝代：明
体裁：七言律诗

雨过江城碧草宽，飞花堕井恰生澜。一时客兴齐中酒，几日垂杨初拂冠。别路生先容我懒，东风欲尽向人寒。隋堤天气佳三月，莺燕相嘲已素餐。
送曹古遗给谏归殡汾阳十四首·其一
作者：龚鼎孳
朝代：明
体裁：五言律诗

别君曾几日，身世遽如斯。有恨缠弓剑，无人共乱离。岁寒前约在，命薄寸心违。惜子苌弘血，千秋失此时。
送曹古遗给谏归殡汾阳十四首·其七
作者：龚鼎孳
朝代：明
体裁：五言律诗

碎首支天坼，危躯醒国狂。堂前双白发，身后一青箱。衰凤怜毛羽，高蝉绝稻粱。石田无二顷，闻说隔春荒。
送曹古遗给谏归殡汾阳十四首·其三
作者：龚鼎孳
朝代：明
体裁：五言律诗

交臂能千古，唯君与子房。凤麟尊骨采，岳渎塞肝肠。裹革悲司马，骑箕失省郎。独生诚恨事，莫只怨河梁。
送曹古遗给谏归殡汾阳十四首·其九
作者：龚鼎孳
朝代：明
体裁：五言律诗

以子全归好，知余濡忍难。蝶翻乡梦杳，鹃咽古魂残。鲍叔人千载，程婴事一端。眼看轻薄子，何限发冲冠。
送曹古遗给谏归殡汾阳十四首·其二
作者：龚鼎孳
朝代：明
体裁：五言律诗

狱吏深于鬼，丹青我共君。甘心陪北寺，后死雪朱云。豺虎投何地，芝兰道并焚。金珠输寇日，国贼辱弹文。
送曹古遗给谏归殡汾阳十四首·其五
作者：龚鼎孳
朝代：明
体裁：五言律诗

喋血方龙斗，危身或虎争。贵人知过当，时论本难明。朝贵占颜色，精诚兆鼎烹。杜乔与李固，终不悔成名。
送曹古遗给谏归殡汾阳十四首·其八
作者：龚鼎孳
朝代：明
体裁：五言律诗

俯仰悲吾道，吁嗟失此人。河山思把酒，天日视沾巾。双榇蘼芜路，荒龛夜雨燐。车轮肠自转，愁绝向千春。
送曹古遗给谏归殡汾阳十四首·其六
作者：龚鼎孳
朝代：明
体裁：五言律诗

祸大疑天等，人嫌得鬼求。引绳连弟仆，挂剑绝交游。箧冷蝇难集，弓虚猿正愁。世间儿女事，知不入离忧。
送曹古遗给谏归殡汾阳十四首·其十
作者：龚鼎孳
朝代：明
体裁：五言律诗

野草迷寒食，吞声只至今。碣铭存白简，魂魄笑黄金。国短忠言福，天怜男子心。樱桃并梅豆，酸楚荐清襟。
送曹古遗给谏归殡汾阳十四首·其十一
作者：龚鼎孳
朝代：明
体裁：五言律诗

已经桑海劫，又值饯花时。送子今何往，天涯各路岐。孤云埋爪发，四海失须眉。年少伤摇落，因君改鬓丝。
送曹古遗给谏归殡汾阳十四首·其十三
作者：龚鼎孳
朝代：明
体裁：五言律诗

伏阙回天日，嵚崎一孝廉。义甘同郭亮，身自护公谦。烟月尊驴背，文章狎虎髯。向来姜桂性，师友已先觇。
送曹古遗给谏归殡汾阳十四首·其十二
作者：龚鼎孳
朝代：明
体裁：五言律诗

世道羊肠甚，交情覆雨轻。缠绵风雪梦，罪过死生盟。我岂忘仁祖，人翻骂正平。应怜余失路，此哭不成声。
送曹古遗给谏归殡汾阳十四首·其十四
作者：龚鼎孳
朝代：明
体裁：五言律诗

自不因人热，奇穷血未消。问天非有益，骂座亦无聊。冰雪钦孤立，韦弦得久要。飘蓬人代隔，精卫咽荒潮。
送曹古遗给谏归殡汾阳十四首·其四
作者：龚鼎孳
朝代：明
体裁：五言律诗

郊垒何人耻，公卿厌枕戈。同时宣上殿，一夕对鸣珂。羽檄毛锥壮，封章墨楯多。壮夫矜七尺，不死便蹉跎。
送曹秋岳试士上谷诸郡二首·其一
作者：龚鼎孳
朝代：明
体裁：七言律诗

汉庭儒术重璠玙，词客当年奏子虚。禹甸乘骢骄大宛，曹家绣虎逼黄初。横经帐忆披香殿，□□风传邺架书。麟凤早生郊薮色，救时功已在应徐。
送曹秋岳试士上谷诸郡二首·其二
作者：龚鼎孳
朝代：明
体裁：七言律诗

思皇□□首燕云，□□年来颂有文。绵蕞诸儒□□□，斲轮大手□□□。千秋□□□□□，一顾悲鸣掩冀群。别后相思青玉案，缄题犹许袭兰荪。
送曾庭闻下第归赣江·其一
作者：龚鼎孳
朝代：明
体裁：七言律诗

章门烟水陇头霜，天意扁舟且故乡。客泪短裘僮仆散，秋灯残叶道途长。沙晴鸿雁移金角，日落蛟龙斗石梁。应忆河湟征战后，鬓毛曾对朔风苍。
送曾庭闻下第归赣江·其二
作者：龚鼎孳
朝代：明
体裁：七言律诗

海内论才复几人，最怜磊落困风尘。传家谏劄吾同草，脱手诗篇汝有神。锦席诸侯铙吹曲，麻鞋绝徼瘴花春。封留辟谷须臾事，莫便焚书学隐沦。
送有介南还和圣秋·其一
作者：龚鼎孳
朝代：明
体裁：七言律诗

琴簟才移薜荔香，帆开炎日道途长。东冈梦早还京雉，北寺人怜饱雪霜。鸦话五更寒烛短，虎旗十道海云苍。得归肯厌投林密，车马于今险太行。
送有介南还和圣秋·其三
作者：龚鼎孳
朝代：明
体裁：七言律诗

石城枫叶捲潮香，惜别回看岁月长。人到幽燕频聚散，途穷处士亦风霜。麻姑山下兵声逼，子隐台边乱竹苍。相见为吾勤问讯，青溪宾客旧成行。
送有介南还和圣秋·其二
作者：龚鼎孳
朝代：明
体裁：七言律诗

坐起空闻碧树香，层冰难息火云长。九河正涸回舟水，六月犹飞贯械霜。秋近破衾重涕泪，诗争朔雪太清苍。故人倘遂生还事，先报江东鸥鹭行。
送有介南还和圣秋·其四
作者：龚鼎孳
朝代：明
体裁：七言律诗

鲤鱼剖后尺书香，箫鼓横塘去梦长。汝过西陵应剪烛，为言枯树更经霜。平生好友悲多难，何地江山慰老苍。犹有当时偕隐计，药栏梅屿各分行。
送有介还闽兼忆栎公
作者：龚鼎孳
朝代：明
体裁：七言律诗

醉把新诗玉雪香，扁舟南去海天长。风催落叶偏分手，家指红蕉已过霜。此别沧洲吾更远，百年兵甲鬓同苍。加餐为报周公瑾，老眼秋随雁一行。
送李二则归金陵
作者：龚鼎孳
朝代：明
体裁：七言律诗

苇萧风劲雁鸿疏，栝柏寒摇客恨初。乍喜故人骄狱吏，可堪残酒送征车。眼前鬼妒刘蕡草，海内人传钩党书。待我花潭兼竹坞，恩波终许属樵渔。
送李卿子南归
作者：龚鼎孳
朝代：明
体裁：七言律诗

草满铜驼客赋归，离亭樽酒寸心违。河山雪涕残诗稿，风雨招魂古帝畿。雒下盛推元礼舫，尘中不改士龙衣。高歌未信朱弦折，日送天南行雁飞。
送李召林侍御假归粤西·其一
作者：龚鼎孳
朝代：明
体裁：五言律诗

早接英游席，云霄一凤看。生难逢圣主，人足重言官。对酒觇风采，论心得岁寒。眠餐行自爱，孤柱倚危澜。
送李召林侍御假归粤西·其二
作者：龚鼎孳
朝代：明
体裁：五言律诗

骢马都亭出，人称一壑冰。才归丹仗内，数有皂囊腾。吾道李元礼，乡思张季鹰。共知旃厦意，侧席望朱绳。
送李子静侍读使安陌
作者：龚鼎孳
朝代：明
体裁：七言律诗

披香丹诏出龙墀，东观西清辍讲时。蜀国雄文驱弩矢，汉关明月照旌旗。儒臣久裕安边略，庙算全胜下濑师。纶阁策勋应计日，九重前席问疮痍。
送李来园廷尉引疾还楚·其一
作者：龚鼎孳
朝代：明
体裁：七言律诗

朝论正归于曼倩，云霄遽拂急流衣。秋逢行桨身应健，老羡还山计不非。兰茝渐随霜箨散，风波翻信钓船稀。一行朔雁晴沙远，心逐关河玉笛飞。
送李来园廷尉引疾还楚·其二
作者：龚鼎孳
朝代：明
体裁：七言律诗

汉阳芳树武昌楼，三十年来感旧游。对酒最怜来旧雨，用兵真望息并州。一宵圆月催分手，何地清欢缓白头。吾道艰难须强饭，普天霖雨属仙舟。
送李琳芝侍御察荒中州·其一
作者：龚鼎孳
朝代：明
体裁：七言律诗

亲见攀车泪万行，金昌城下水茫茫。图书净对三吴雪，缇骑惊无一鹤装。河内天宁烦汲黯，都亭轮久惮张纲。战馀民力还深惜，阊阖春开待皂囊。
送李琳芝侍御察荒中州·其二
作者：龚鼎孳
朝代：明
体裁：七言律诗

嵩雒行行雨满辕，桑麻扶杖总君恩。已传封事关陲远，尚喜新诗牍背存。柱下汝为真铁汉，山中吾有旧柴门。安危促膝须筹策，分手风烟那足论。
送李琳芝侍御还山
作者：龚鼎孳
朝代：明
体裁：七言律诗

忧时贾傅心诚苦，请剑朱云事独难。鼎镬自甘编虎齿，斧柯终拟断龟山。殿争气逼千寻上，袖草风吹万壑寒。睨柱冲冠君不觉，艰危头与璧俱还。
送李素臣孝廉归宝应·其一
作者：龚鼎孳
朝代：明
体裁：五言律诗

几载京华道，凌云赋始传。名成多难后，心白至尊前。斜日龙墀草，清霜隼翮天。蛾眉逢妒者，翻为表联娟。
送李素臣孝廉归宝应·其三
作者：龚鼎孳
朝代：明
体裁：五言律诗

危樯沙草路，衣湿酒痕时。匝岁人重别，惊心泪暗垂。缨冠惭北海，雪霰懔南枝。今夕青灯里，相看减鬓丝。
送李素臣孝廉归宝应·其二
作者：龚鼎孳
朝代：明
体裁：五言律诗

堵墙观落笔，意外一怜才。杀运文章挽，风檐士气开。齐驱争雁烩，历块逞龙媒。为语招贤阁，无轻视草莱。
送李素臣孝廉归宝应·其四
作者：龚鼎孳
朝代：明
体裁：五言律诗

军鼓江淮后，亲朋短札疏。秋鸿烦问讯，南浦近何如。吾道仍飞藿，君恩有敝庐。乘时端望汝，早上治安书。
送李素臣归八实时南宫已隽复失兼值悼亡聊志同病之感
作者：龚鼎孳
朝代：明
体裁：七言律诗

帝城寒食早花翻，一路啼莺到故园。榜下已怜潜制泪，幄中况有未招魂。难堪司命雠才子，终倚文章报国恩。乘兴新丰重对酒，羁愁相向剪灯论。
送李豹采中翰假还盱眙三叠前韵·其一
作者：龚鼎孳
朝代：明
体裁：七言律诗

芳草如烟引客程，到家园柳变残莺。积薪才为朝廷惜，索米官怜襆被清。地近乡山双屐稳，春归綵服万缘轻。尘中磬折人何事，一笑临风应绝缨。
送李豹采中翰假还盱眙三叠前韵·其三
作者：龚鼎孳
朝代：明
体裁：七言律诗

丰沛声华振古豪，扶摇未纵且藏刀。江湖星系三君重，上下床输百尺高。夹路遗民曼水旱，频年南士饱风涛。迟君抗色酬清问，对仗先挥白笔毫。
送李豹采中翰假还盱眙三叠前韵·其二
作者：龚鼎孳
朝代：明
体裁：七言律诗

禁垣梧竹待英流，况汝名高元礼舟。一自飞凫来北极，争传卧辙满南州。药囊生事惊心别，棋局浮云指顾收。燕喜萱堂知爱日，能忘染翰侍龙楼。
送李过庐太史参藩覃怀·其一
作者：龚鼎孳
朝代：明
体裁：七言律诗

飞腾方岳官非薄，岂似穷交宅谪居。禁内缘谁争罢直，河间隔岁忆同车。朝廷寄托先中土，弩矢风流映子虚。铃阁清贫知不厌，蓬山未改道人庐。